Gaurko bisita... Aiurri Montessori - Jundiz\n“Gutariko bakoitzak bere esperientzia propioak zekartzan. Hala ere, bazegoen denak elkartzen gintuen zerbait: haurrekiko eta Montessori heziketa-sistemarekiko maitasuna”.\n“Haurrak libreki mugitzen dira geletan, erabakiak hartzen dituzte, haien kideekin elkarrekintzan daude… Horrela, klaseko protagonista bihurtzen dira eta helduak bigarren plano batean gelditzen dira”.\nMontessori heziketa Maria Montessori italiarrak garatutako metodo pedagogikoa da. Metodo honekin ikasleek ezagutzak eskuratzen dituzten heinean trebetasun pertsonalagoak ikasten dituzte, hala nola, autonomia, gizarteratzea, erabakiak hartzeko gaitasuna, etab. “Haurrak libreki mugitzen dira geletan, lan egin nahi duten materialen inguruan erabakiak hartzen dituzte, kideekin elkarrekintzan daude… Horrela, klaseko protagonista bihurtzen dira eta, bitartean, helduak bigarren plano batean mantentzen dira beharrezkoa denean soilik parte hartuz”, azaltzen du hezitzaileak.\nIkasketa prozesuan ikasleek askatasunez ikasten dute baina muga batzuekin: “nire askatasuna bukatzen da bestearena hasten denean. Premisa honi jarraikiz arauak ezartzen ditugu, betiere norberarekiko, besteekiko eta ingurugiroarekiko errespetua bermatuz”.\nMontessori formakuntzan behaketa da metodologiaren oinarrietako bat. Izan ere, honi esker hezitzaileak haur bakoitza hobeto ezagutu dezake eta garapenaren zein fasetan dagoen, aurrera egiten jarraitzeko zeren premia duen eta laguntza zertan behar duen zehaztu. “Behaketak ahalbidetzen du haur bakoitzari bere neurrira egindako heziketa ematea”.\n“Hezkuntza formala jasotzeko modu berri bat eskaintzen dugu eta honek, zenbaitetan, nolabaiteko beldurra eragin diezaieke gurasoei”.\nEpe motzerako helburuen artean, Aiurri Montessorik Eusko Jaurlaritzak homologatutako derrigorrezko hezkuntzako ikastetxe izan nahi du lehen hezkuntzako etapan. “Gizartean ikusgaitasun handiagoa nahi dugu, Montessori metodoak ehun urte baino gehiago dituen arren. Hezkuntza formala jasotzeko modu berri bat eskaintzen dugu eta honek, zenbaitetan, nolabaiteko beldurra eragin diezaieke gurasoei”.\nZentroa berriki handitu ostean, helburu hau hurbilago dago. “Zentro berriak Eusko Jaurlaritzak eskatutako baldintzak betetzen ditu homologazioa egin ahal izateko. Kiroldegia, aldagelak, jantokia, patio estalia, liburutegia eta gela handiagoak ikus daitezke dagoeneko. Gure proiektuan sinesten dugu eta aldeko apustu sendoa egin dugu”.


kritiken hemeroteka » Garai desordenatua\n« Garen piztiak | Itsaso zikin bat »\nGarai desordenatua Iratxe Esparza / Gara, 2019-06-22\nLaburtu beharko banu zertan datzan Angel Errok argitaratutako azken liburua denboraren hauskortasuna aipatuko nuke. Mendeetan zehar, urteen igarotze zorabiagarriaz kezkatuta, idazle askoren eta, oro har, artean dihardutenen nahia izan da beraien sorkuntza lanak betikotzea; denboraren bizkortasuna eta gozotasuna islatzea eta, aldi berean, zorrotz jokatzen duen denbora menderatzea. Zeregin horretan, Angel Errok denboraren joan-etorria irabazteko modua topatzen du, bere bizitzako egunak nahierara egokituz eta sailkatuz; hau da, liburuan 2004tik 2018ra bitartean (2012a kenduta) idatzitako oharrak kontuan hartzen dira eta egileak datak nahi duen bezala maneiatzen ditu. Orduan, denboraren linealtasuna apurtzen da, hots, bidaia honetan denboraren arrakalek elikatzen dute Angel Erro.\nLehenengo pertsonan, dietarioa kanpora begira idatzita omen dago. Nitasunetik sortutako testigantzak, ordea, sarritan alegiazko harresi batekin topo egiten duela iruditu zait. Izan ere, nahiz eta gai oso intimoak erabili, hala nola, idazlearen gaixotasuna bera, izandako zenbait harreman sexual edota familiaren unerik mingarrienetako bat, nago autozentsurak ere pisu handia izan duela. Horregatik, ezabatze maila noraino heldu den neurtzeko, interesgarria izango litzateke testuaren baldintza genetikoak ikertzea. Azalduko dut: liburua urteetan zehar bildutako gogoetek eta ekintzek osatzen dute, baina Errok testuak argitaratzen dituenean iraganean eta momentu ezberdinetan jasotako ohar guzti horiek berregiteko eta manipulatzeko aukera dauka. Funtsean, ez dakigu zenbaterainokoa izan den idazlearen esku-hartzea liburua plazaratzeko prozesuan, oharrak idazten dituen egunean denbora errealean egiten baitu; aldiz, liburuan sartzeko pasarte guztiak aurrean dituenean aukeratu eta orraztu behar direnez, orduan denbora artifizialean mugitzen dela baiezta liteke. Espontaneotasunaren murrizketa dakar horrek, datetan arreta jarri ezean, eguneroko bat irakurtzen ari garela dirudien arren. Benetan, oso erakargarria da jolasa. Nabarmena denez, denboraren antolakuntzak uste dugun baino garrantzi handiagoa dauka; agian, urte tarte horretan idazleak berak jasaten duen aldaketa eta garapena askoz difuminatuago geratzen da pasarteen egitura desantolatuan.\nAngel Errok harreman berezi bat ezartzen du inguratzen duen munduarekin eta, gainera, publiko egiten du sortutako errealitate paraleloa. Musika, literatura, zinea (artea, oro har) eta (euskal) kultura hizpide dauzka, batzuetan nartzisismotik —batez ere, partaide den ekitaldi literarioak deskribatzen dituenean— eta, besteetan, ordea, gaixotasunaz edo familiaz idazten duenean, hunkitzeraino egiten du, filtrorik gabe eta subjektibotasunaren maila areagotuz. Horregatik, barruko eta kanpoko kontakizunak daudela esango nuke; bietan idazlearen ahots anitzak bakarrean entzuten ditugu, nahiz eta barnekotasunak neurri ezberdina erakutsi; edozelan ere, batean eta bestean prosa poetikoa eta ironiaren dosi neurtua gustura irakurtzen eta gozatzen dira. Hola, testuak oreka mantentzen du: eskertzen diren aipamen intelektualetan tonu aseptikoagoa nagusitzen da eta, aldiz, pertsonalagoak direnetan askotan bihozminduta eta babesik gabe topatzen dugu idazlea. Errok historian zeharreko zenbait arte-sorkuntzatan jartzen du begirada eta, iraungitze-datarik izaten ez duten klasikoetan gertatu ohi den bezala, Heriotza ere protagonista dugu: liburua ireki eta ixteaz arduratzen da eta testuak bilatzen duen linealtasunarekiko haustura borobiltzen du, hasiera-hasieratik denboraren iheskortasuna azpimarratuz. Zalantzarik gabe, Errok sortutako errealitate estetikoak merezi du.


Bigarren postura igotzeko aukera galdu zuen Osasuna Magna Xotak - Irurtzun - Guaixe.eus\nBigarren postura igotzeko aukera galdu zuen Osasuna Magna Xotak\nMaider Betelu Ganboa 2019-10-21 13:13\nMovistar Inter taldeari 3 eta 4 irabazten zihoan talde irurtzundarra, baina azken minututan 5 eta 4 galdu zuten Imanol Arregiren taldekoek\nLehen mailako sailkapenean hirugarrena zen Osasuna Magna Xota eta bigarrena Movistar Inter. Bi taldeek bigarren postua zuten jokoan, eta nahiz eta Movistar Inter talde ahaltsua faboritoa izan, Imanol Arregiren taldea dena ematera atera zen Madrilgo kantxara.\nPartida hasi eta berehala erasora atera ziren bi taldeak eta gol aukera ugari sortu zituzten. Azkenean, Gadeiak eta Bebek 2 eta 0 aurreratu zuten Movistar Inter. Gauzak oso gaizki jarri ziren talde nafarrarendako, baina berdeek buelta eman zioten partidari. Martelek eta Juninhok bina berdintzea lortu zuten 2 minututan, baina Movistar Inter 3 eta 2 aurreratu zen. Dena den, atsedenaldia baino lehen hirura berdintzea lortu zuen Rafa Usinek. Partida oso estu zegoen.\nBigarren zatian 3 eta 4 aurreratu zen Osasuna Magna Xota, Rafa Usinek penaltiz sartutako golari esker. Corner baten jaurtiketan defentsa berdea ez zen ongi aritu eta launa berdindu zuten madrildarrek. Eta, bukaera aldera, Inter Movistarrek garaipenaren gola sartu zuen. Azken minutuan bosna berdintzear egon zen Mancuso, baina Inter Movistarreko Jesus Herrero atezainak hankarekin geldialdi bikaina egin zuen eta hiru puntuak Madrilen gelditu ziren.\nImanol Arregi entrenatzaileak aipatu zuen gaizki hasi zirela. “Lehendabiziko 7-8 minututan gaizki aritu gara eta 2 eta 0 aurreratu dira. Baina partidan sartu gara, gehiago bihotzagatik jokoagatik baino” aitortu zuen Arregik. “Bigarren zatian gu izan gara barkatu dugunak. Aurreratu garenean, gure beste akats indibidual batengatik berdindu dute eta garaipenaren gola partida guztiz erotu denean lortu dute. Hala ere, berdintzeko aukerak izan ditugu. Talde bat gara, baina jokalariei erreparatuta, Asier, Rafa, Eric… sekulako mailan daude” nabarmendu zuen entrenatzaileak.\nLehen mailako lider berria Movistar Inter da (18 puntu), Barçari 3 puntu aterata (15 puntu). Osasuna Magna Xota laugarrena da (12 puntu). Asteburu honetan ez da ligako jardunaldirik jokatuko. Izan ere, urriaren 24tik 27ra Areto Futboleko Mundialerako Sailkatzeko Torneoa jokatuko da Polonian eta bertan Espainiako selekzioak hartuko du parte. Selekziorako hautatutakoen artean talde berdeko Rafa Usin dago. Espainiak Finlandia izango du arerio urriaren 24an, ostegunean, eta hurrengo egunean, ostiralean, Georgiaren kontra ariko da. Azken partida Poloniaren kontra jokatuko du, urriaren 27an, igandean.\nLigako hurrengo jardunaldia azaroaren 2 eta 3ko asteburuan izanen da, eta Osasuna Magnak Ciudad del Vino taldea hartuko du Anaitasunan.


Sexu abstinentzia – Gizapedia\nSexu abstinentzia edo abstinentzia sexuala pertsonak batek sexu harremanak izateari, bereziki sarpenarekin, uko egite borondatezkoa da, erabaki pertsonal baten ondorioz (asexualtasunagatik, beldurrez, lotsagatik edo izandako sexu esperientzia txarrengatik), arrazoi moral, erlijioso eta medikoengatik (adibidez, sexu gaixotasunak ez hartzeko). Haurdunaldia saiheste aldera ere ohikoa da sexu abstinentzia praktikatzea, antisorgailu moduan. Ez dira nahastu behar abstinentzia sexuala eta asexualtasuna: abstinentzia sexuala praktikatzen duen pertsona batek sexu irrika edo libidoa sentitu dezake, baina pertsona asexualek ez dute irrika sentitzen.\nAbstinentzia-sindromea droga batekiko adizkioa pairatzen duen pertsona batek horren kontsumo erregularra utzi edo nabarmen murrizten duenean dituen asaldura fisiko eta psikologikoen multzoa da. Abstinentzia-sindromearen sintomak drogaren arabera aldatzen…


Eskinko hiruhatza, ia hankarik ez duen saurioa - Elhuyar Aldizkaria\nHasiera » Erreportajeak » Eskinko hiruhatza, ia hankarik ez duen saurioa\n1993/05/01 71. zenbakia\nEskinko hiruhatza, ia hankarik ez duen saurioa\nEuskal Herriko narrastiez ari garenean beti ere sugandila eta muskerrak batetik, eta sugeak bestetik datozkigu burura. Eta horren arrazoia garbia da: lehenak ugari eta ikuskorrak dira gure auzo hurbilenean ere, eta bigarrenen inguruan makina bat mito eta sineskeria dugu —gehienetan inolako arrazoirik gabe gainera—. Baina sugandila, musker eta sugeez gainera, gure Herrian badira beste narrasti batzuk ere.\nScincidae familia 85 jenerotan sailkatutako 1.300 espezie inguruz osaturiko talde zabala da, eta bertako kideak mundu osoko eskualde tropikal eta epeletan aurki daitezke: Ertamerikan, Iparramerikako erdialde eta hegoaldean, Hegoamerikako iparralde eta erdialdean, Afrika eta Ozeania osoan, Asiako hegoaldean, eta Europan, eskualde mediterraniarrean. Taldea horren zabala eta hedapen handikoa izanik, noski, eskinkoek habitat ezberdin anitz ustiatzea ez da harritzekoa. Horregatik oso ingurune desberdinetan aurki daitezke, basamortuetatik hasi eta oihanetaraino. Bestalde, hainbat espezie lurtar, beste zenbait arborikola, eta bizimodu industrialeko beste makina bat ere badugu.\nLehen begiradan ziraunaren antzeko narrasti luzeska da, guztira gehienez 40 cm-ko luzera izan dezakeelarik.\nEuskal Herrian bizi den espezie bakarra eskinko hiruhatza (Chalcides chalcides) dugu. Lehen begiradan ziraunaren antzeko narrasti luzeska da eskinko hiruhatza, guztira gehienez 40 cm-ko luzera izan dezakeelarik. Animalia honen ezaugarririk bereizgarriena oso soinadar laburrak izatea da (hauek milimetro gutxiko luzera baitute) eta izenak dioenez, soinadar bakoitzean atzazalez hornitutako hiruna hatz mehe ditu.\nHain soinadar laburrak izanik ere, eskinko hiruhatzak jauzi egiteko ahalmena, eta irrist ibilera azkarra du. Dabilenean hankarik ia ezertarako ere erabiltzen ez duen arren, espezie liraina da oso, eta soin-enborra alde batera eta bestera higituz, eta lurzoruko zimur edo koskor oro euskarritzat hartuz, uhinen bidez azkar higitzen da, suge eta ziraunek egiten duten legez. Higidura-eredu hau eta soinadarren laburtasuna kontutan hartuz, ez da harritzekoa jendeak sarritan sugetzat hartu izana, baina gertuxeagotik begiratuz gero, betazalak dituela ohar gintezke, eta ezaugarri honek eskinkoen lazertidoekiko hurbiltasuna adierazten digu, era berean sugeengandik bereizten duelarik.\nBestalde, eskinko hiruhatzak ezkata leun txiki eta distiratsuz jantzia du soina bizkar aldean, sabel aldean ezkata handiagoak dituelarik. Gainera, eta koloreari dagokionez gris horiska, arre argia edota oliba arreska izaten du bizkarrean eta saihets aldean, soin osoan zehar luzetarako 9-11 lerro argixeago dituelarik. Sabel-aldea ordea, gris argia edo zuriska izan ohi du.\nAnimaliaren bizimoduari dagokionez, eta gure eskualdean bizi diren narrasti gehienetan gertatzen den legez, eskinko hiruhatza ere animalia eguargitar eta lurtarra da. Goizean, eta lehen argiek lurra zertxobait epeldua dutenean, bere babeslekutik irten eta eguzkitan jarri ohi da gozo-gozo. Soin-tenperatura egokia lortu duenean, bazka bilatzeari ekingo dio buru-belarri, eta intsektujale amorratua izanik, batez ere koleopteroak, araknidoak, lepidoptero-larbak, eta isopodoak, ortopteroak, dipteroak, eta abar harrapatzen ditu. Baina harrapakaria den arren, eskinkoak ez du inolako oldarkortasunik ageri, eta etsaitzat hartzen duen edozeren aurrean ihes egiten du ziztu bizian.\nAnimalia honen ezaugarririk bereizgarriena oso soinadar laburrak izatea da eta izenak dioenez, soinadar bakoitzean atzazalez hornitutako hiruna hatz mehe ditu.\nEskinkoaren araldia udaberrian hasten da, eta sasoi horretan borroka latzak izaten dira arren artean, emeak estaltzeko lehia bortitzean murgilduz. Gainerako eskinko askotan gertatzen den modura, eskinko hiruhatza ere obobibiparoa da, eta ondorioz, emea 4-15 kumez erdituko da udako azken asteetan. Jaioberriek 7 cm-ko luzera besterik ez dute izaten, baina munduratu orduko beren bideari ekin beharko diote bizitzaren erronkari eutsiz. Eta presaka ibili beharko dute gainera, ehizakia frango harrapatu eta indarrak metatu nahi badituzte. Izan ere eskinkoarentzat neguko letargia azkar hasten baita, eta apirila arte iraungo du, gure latitudean bizi diren narrastietan luzeena delarik.\nAnimaliaren banaketari dagokionez, eskinko hiruhatza espezie mediterraniarra dugu, eta Europako mendebaldean —Italian, Frantziako hegoaldean, Sardinian, Kortsikan, eta Iberiar penintsulan—, eta Afrikako iparraldean bizi da. Euskal Herriari dagokionez berriz, Araba eta Nafarroako eskualde mediterraniarretan populazio ugari eta hedatuak direla esan genezake. Bizkaiko kostaldean ere eremu estu bateko biztanlea da, ingurune-baldintza epel eta egokien arrimuan, baina bertako populazioak urri dira antza, eta horrek nolabaiteko ahaleginik eska dezake kontserbazioa bermatzeko.\nGure Herrian animalia honek hautatzen dituen bizilekuak beti ere altitude baxu edo ertainetan kokatzen dira, itsas mailatik hasi eta 1.000 m ingururaino. Eskinkoak nekazal alorrak eta larreak ditu gogokoen, eskualde mediterraniarrean lugorri eta beste zenbait habitatetan ere maiz aurki daitekeelarik. Kostaldean berriz, txilardi eta otadiak maite ditu, eta sarritan hauen eta larreen arteko mugetan topatzen da.\nFitxa teknikoa ESKINKO HIRUHATZA\nEspeziea: Chalcides chalcides


Escrito el 20 de Julio de 2016 en vasco con un tamaño de 5,54 KB\neta bizitza Materialekiko mesprezua izan da Mendebaldeko kulturaren okerraren errudun nagusiena.\nErlijioa beldurretik Sortzen da. Hilezkortasunaren onespenaren bitartez , bizitza hau pasabide Iragankor bihurtzen da. Kristautasuna platonismo herrikoia da , ahulentzat eta Esklaboentzako filosofia eta moral arrunta. Erlijioak balio dekadente Proposatzen ditu artalde eta esklaboen Balioak( umiltasuna, mendekotasuna, obedientzia, sakrifizioa etab guztiak Bizitzaren kontrakoak bekatua, errua, damutasuna eta penitentzia).\nKristautasunak arbuiatu Egin ditu gorputzari gogoko zaion guztia : grinak, bulkadak, senak etab. Nietzscheren ustez gure gaur egungo mundua besterik ez dago eta sariak, Zigorrak edo betierekotasunaren mundua Faltsuak zirela.\nNietzschek balio moral Tradizional guztien aldaketa proposatzen du. Balore zahar guztiak ezabatzea eta Gizaki berriak bere baloreak sortzea.\nEsklaboen moralaren Kontra agertzen da Nietzsche, hau da kristautasunak bultzatzen duena , esklaboa Ahula jainkoaren aurrean eta bilatu Behar duen bertutea apaltasuna dela. Esklaboa talde zalea eta utilitarista da Eta berdintasunaren aldekoa. Nietzschek proposatzen du jaunaren morala, hau da, Handinahia eta harrokeria erakusten maisuak zirenen morala. Bizitzaren Jatorrizko bertuteak bilatzen ditu: boterea, plazera, edertasuna. Taldea eta Gizartea, moral honetan, artaldea da. Gorputza, bulkadak, senak eta grinak Dira moral honek bilatzen dituen baloreak . Moral hedonista da.\nLaburbilduz lau Kritika:\nKristautasunak Gizakiaren irudi ahula , otzana eta indargea goresten du.\nZabaldu zituen dogmak Eta sinesmenak okerrak dira , kontraesanez edo paradoxez josiak\nHaraindiko munduaren Itxaropen faltsuak eskainiz, honako munduaren errealitatea gutxiesgarri Agerrarazi du.\nMoral hau, bukatzeko, Atsegin ditu bere jarraitzaileen itxurak eta zurikeria , nahiz eta beraien Sinesmenak eta bizimodua gero eta urrunago egon elkarrengandik.\nErlijioa gizakia Engainatzeko muntai bat da. Gizakiak jainkoa sortzen du eta ez alderantziz. Eta Orain XX. Mendeko gizonak jainkoa hiltzen du, hau da, bere fantasia besterik ez Dela izan konturatzen da. Jainkoaren heriotza ez da gertatu une zehatz batean Baina gizaki guztien heriotza da. Jainkoa hil ostean berarengan oinarritzen Ziren balore guztiak ( berdintasuna, justizia, apaltasuna etab) erortzen dira. Hau da ezinbesteko baldintza azken gizona, hau da super gizakia eraikitzeko. Super gizakiak bere balore propiok sortu ahal ditu askatasun osoz. Super Gizakia Nietzschek erabiltzen du era metaforikoan apurka apurka hobera egiteko Eta aurrekoa gainditzeko nahiaren adierazle gisa ulertu behar dugu. Jainkoaren Heriotza aldarrikatuz Nietzschek era bateko kritika egin nahi dio mendebaldeko Kulturaren oinarrietako erlijioari, moralari eta metafisikari. Gizakiari Itogarri egiten zaion zama bat kendu nahi dio.\nAzken gizakia eta Supergizakia\nGu guztiok gara azken Gizakia. Jainkoaren heriotza eragin dugunok, baloreen ezan gaudenok.\nSuper gizakia jainkoaren Heriotzaren osteko pausua da. Botere nahia duen gizakia, balore guztiak ezabatu Eta berak asmatutako balore berriak hartzen dituen gizakia. Jainkoa ezabatuz Eta moral tradizionalaren aurka egonez bizitzaren aldekoa eta alderdi dionisiako eta ludikoaren alde Agertzen da. Ikuspuntu hau irekia da eta ez da arrazoiarekin besterik ez Oinarritzen, intuizioan ere oinarritzen da. Super gizakia indartsua da eta jolastea gustatzen zaio. Nietzschek super Gizakiaren profetatzat kokatzen du bere Burua. Bere iritziz super gizakiaren etorrera eboluzio naturala da, mutazio Bat. Gizon berriak sormena garatuko du eta lehen zituen ametsak lurrera Ekarriko ditu. Super gizakia eraldatzeko prozesu bat dago, urrats honekin:\nLehenengoan gizakia Gamelua da. Makurtuta dago jainkoaren legearen zamaren pean. Idealismoaren Garaia adierazten du , Platonengandik hogei mendeen zehar. Gameluak zama Onartzen du, hau da mendebaldeko gizaki tradizionala, moral zaharraren menpe Bizi dena.\nBigarrenez lehoia, hau Da, idealismoaren gainbehera, jainkoaren heriotza. Lehoiak bere zama arintzea Lortzen du. Behartutako legearen aurrean bere nahia jartzen du lehoiak . Balore Guztien ezeztapena. Lehoia jaun eta jabe da. Jabeari aurre egiten dio.\nAzkenik haurra zeren Lehoiak ez du adore nahikorik balore berriak sortzeko. Haurrak soilik du sormen Askea balore berriak sortzeko. Super gizakiaren bidea eta jaioterria da. Haurra errugabetasuna da , zama guztietatik Askatua bere balio propioak sortzen ditu eta bere buruaren baiezpena bilatzen Du. Gizadi berriaren sorrera da, askea eta sortzailea, inongo moralaren menpe Ez dagoena, ongia eta gaizkiaren gainetik. Haurrak irrika egiten du asebete Arte jainkoarengan sinesten ez baitu.\nHeriotza filosofia Dsg Kristautasuna eta heriotza jainkoaren heriotza eta supergizakia Heriotza kristautasunean Marx jainkoaren heriotza Jainkoaren heriotza eta azken gizakia Kritika kristautasunari


"Kobane calling", euskaraz! — Eibar.ORG | Eibarko peoria\nHemen zaude: Hasiera / Blogak / e-gorblog / "Kobane calling", euskaraz!\ne-gor 2020/10/07 19:17\n2018an Farmazia Beltza etxeak Michele Rech Zerocalcare komikigile italiar ezagunaren Hondamuinean lana atera zuen eta 2019an haren jarraipena, Hondamuinean - Sei hilabete geroago. Biak, gainera, jatorrizko italierazko bertsioa atera eta gutxira, eta beste hizkuntza boteretsuago askotan baino lehenago. Luxua! Oraingoan beharbada egilearen lanik ezagun eta goretsienetakoa dena dakarkigu, Kobane Calling, beste lanek bezala hau ere Koldo Izagirrek euskaratuta. 2016koa da komiki hau, orain eduki gehigarriarekin berrargitaratu dutena, eta berrargitaratze horrekin batera ekarri dute euskarara.\nKobane callingek kurduen zapalkuntza eta askapenerako borroka dakarkigu egileak Siriako gerra puri-purian zenean Rojavara (Siriako Kurdistango lurralde autonomoa) egindako bidaia baten bidez, ISISek Kobane hiria inguratuta zuenean. Kontu gogor baina ezagutu beharreko hauek berarengan ohikoa den umore puntuarekin kontatzen ditu Zerocalcarek, lan jakingarri bezain entretenigarria eginez. Berrargitaratze honetan bi istorio berri daude, Zurrunbuila eta Garhaziak, istorioa eguneratzen dutenak. Gaztelaniaz bazenuen ere, arrazoi nahikoa berriz erosteko!\netiketak: Kobane calling, komikiak, Zerocalcare, Farmazia Beltza


HERMES [Hermes] Egurrezko heldulekua eguzkia purpura galtzerdiak [Pre] HERMES [Hermes] ー The best place to buy Brand Bags Watches Jewelry, Bramo!\nHOME > Marka > Hermes > Item xehetasunak\nHERMES [Hermes] Egurrezko heldulekua eguzkia purpura galtzerdiak [Pre] HERMES [Hermes]\nSalmenta prezioa： USD 294.60(Zerga barne)\nProduktuen kudeaketa zenbakia (produktuaren URLa)：2658-vv-00638-nk\nHERMES [Hermes] Egurrezko Heldulekako Itzala Purple Purple Emakumeen HERMES [Hermes] HERMES Egurrezko Heldulekudun Helduleku Purple HERMES\nKudeaketa Ez. vv-00638-nk\nMarka izena HERMES [Hermes]\nProduktuaren izena Egurrezko heldulekua itzalkin\n（cm） (Gutxi gorabehera) Guztira: 85 cm\nDiametroa: 81,5 cm\nosagarri Bat ere ez\nRank BC maila\nKolore irregularra ikusi dezakezu grabatuz, zimur bat dago. Zirrinduak eta asaldurak ikusten dira metalezko burdinietan, eta euritakoaren goiko zatiak hausturak direla eta.\nErabilera sentimendua duen produktua denez. Deskribatzen ez diren kalteak egon daitezke. Erabilitako ondasunak ulertzen ez badituzu, mesedez, uko egin.\nIruzkina Hermes-en aterkiaren sarrera da.\nKolore morea arrunta oso erraza da\nDotorezia eta luxuzko ondasunekin\nIzango da. Logoa botoian\nDiseinatu eta kasualitatez markatuta\nEguzki itzala bezain mota handia\nMesedez, ez galdu bilera hau!\nLOUIS VUITTON Louis Vuitton Multichure 6 Damier Azur N61745 Key Case Damier Azur Kanvasa Unisex White [pre]\nUSD 294.60 (Zerga barne)\nHERMES Hermes Besaulki poltsa poltsa / larruzko galtzerdiak [aurrez jabetzakoa]\nTiffany & Co [Tiffany] bikotea logo kristal ardo ardo kopa kopa katilu edalontzi tresnak edertasun produktuak\nUSD 140.30 (Zerga barne)\nPrada betaurrekoak 26QSF 1AB3C2 gris iluna alboko bijoux (beltza) [berria]\nUSD 372.47 (Zerga barne)


Superena Europako loteria zaharrenetarikoa da\nHori da 1997ko abenduaren 3an lehen aldiz atera zen Italiako Jackpot Loteria eta Superenalotto lineako jackpot-a oso batura astronomikoetara iristen da. Astearte, ostegun eta larunbat guztietan marrazten da arratsaldeko 20: 00etan. Inportatutako jackpot kopuru handienekin, loteria hori irabazteko probak baxuenak dira. Superenalotto Italia ezaguna da jackpot 140 milioi eurotik gorako zenbatekoak lortzen.\nSuperenalotto Italia nola funtzionatzen duen\nSuperenalotto Italiak 90etik sei zenbaki bat egitea dakar. Zozketa nagusia “Jolly” zenbakia biltzen duen 6 zenbaki guztien zozketa da eta “Superstar” zenbakiaren bigarren zozketa independentea egingo da. Superenalotto Italia irabazteko aukerarik izateko, gutxienez 3 zenbaki bat etorri behar dira eta 32. urtean 1 lortzeko probabilitatea. Jackpot-a irabazteko, 622 milioi bana daude.\nSuperstar zenbakia gehiagorako kostatzen da jolasteko, baina jokoan bazaude eta hit zortea baduzu, saria 100 aldiz handitu dezake. Izan ere, Superstar zenbakiarekin bat egiten baduzu eta oinarrizko sei zenbakiekin bat ez badator, sariko diru kopuru kopuruarekin ere alde egin dezakezu. Interesgarria, ezta?\nZer irabazi dezakezu Superena Loteria Online Jackpot-ekin\n2010eko urrian Superenalotto Italiak inoiz ordaindu duen jackpot handiena ikusi zuen eta 177.800.000 euroko zenbatekoa izan zen. Hori guztia 2 euro baino gutxiagoko txartel batengatik. Hau da, lote Italiako historia irabazi duen jackpot handiena.\nHala ere, ez dago arbuiatzeko arrazoirik. Izan ere, zenbat eta aukera handiagoa izan, orduan eta handiagoa izango da irabazteko jackpot-a eta hobeagoa izango da adrenalinaren presarik. Loteria beti izan da aukera jokoa eta aukerak hurrengo zortea zara.\nSuperena loteriaren lineako jackpotaren alderdirik onena munduko edozein lekutan dagoen edonork har dezake parte eta parte hartzearen oinarri bakarra 18 urtetik gorakoa izan behar dela da. RedFoxLotto Superenalotto Italiako jaurtiketa onena ematen dizu eta oraindik jokatu ez baduzu, zorte txarra bultzatzen ari zara.\nHemen egin klik hemen eta RedFoxLotto -ko kide bihurtu eta egiaztatu zure egiaztagiriak, egin beharko zenuke zure zenbakiak hautatzea eta ordainketa egitea, zure eserlekua autobusean milioika milioika ziurtatzeko. Haien tokiko ordezkariak txartela lokalki erosiko du zuk zehaztutako zenbakiekin eta berrespen-mezu elektronikoa bidaliko dizugu. Zure RedFoxLotto kontua ere kontsulta dezakezu eta bertan aurkituko duzu zure txartela.\nSuperenalotto Italia irabaztea probabilitate handiak dira, baina sariak eskuratutako mundu osoko beste loteak ere ikus ditzakezu orden kronologikoan. Hautatu zure aukera-joko gogokoenak eta lortu zure ehuneko irabazleak RedFoxLotto-rekin bat eginez. Zorte onaren sinbolo gisa kontsideratutako lau hosto hirusta sinbolizatuta, zortea azken probara eramateko unea da.


2020-03-12 - Urola Kostako Hitza : Urola Kostako Hitza\nAizarnazabalgo Udalaren instalazioak itxita, koronabirusa dela eta\nLauburu eraikina, ludoteka, liburutegia eta jubilatuen elkartea itxi ditu Aizarnazabalgo Udalak, Eusko Jaurlaritzak emandako gomendioak aintzat hartuta.\nMaitane Subijana: "Ezin da onartu esklabutza egoeran dauden langileak hainbeste izatea"\nAurreko urtean estreinatu zuten Malen Etxeak eta Maite Subijanak elkarlanean eginiko 'Malen Etxea. Zaintzaren esklabu' dokumentala. Etorkinen lan baldintzak ditu hizpide.\nAiako Udal ekipamendu guztiak itxiko dituzte bihartik aurrera\nEusko Jaurlarlaritzaren gomendioak jarraituz, Aiako Udalean neurriak hartu dituzte koronabirusaren hedapena murriztearren. Lardizabal Herri Eskola eta Kimu Haurreskola ere itxiko dituzte bihartik aurrera.\n"Nazioarteko maratoi erdi bat egiteko baldintzak" betetzen ez direla eta, Azkoitia-Azpeitia maratoi erdiaren antolatzaileek proba irailaren 19ra atzeratzea erabaki dute. Espainiako Atletismo Federazioak eman die dagoeneko horretarako baimena. Lasterketan izena emandakoek hainbat aukera izango dute.


Marx (7/7): Marxismoaren eragina ondorengo munduan — Eukeni Acebal\nFrankfurteko Eskolaren kritika. Frankfurteko Eskolako filosofoek honako kritika egin zioten Marx-en filosofiari:\nAntropologiaren arloan, gizakia ez da homo faber hutsa eta mundua ere ez da solik lantegi bat.\nProdukzio-indarrak urte hauetan gainegitura izatera iritsi dira, hau da, ideologia izateraino heldu dira.\nGizakien arteko elkarreragina ez da ondorioztatzekoa eta iurzkintzekoa soil-soilik gizakiak naturarekin dituen ekoizpen-harremanetatik.\nKlaseen arteko borrokaren teoria, giza historioaren ibilbidearen interpretazio-eskema erara hartuta, gaurko zirkunstantzia sozio-ekonomikoen barnean, sinpleegia da.\nEstratifikazio erabat konplexu gisa agertzen den gure gizarte honetan klase sozial berriak agertu dira.\nErlijioari dagokionez, Marx-ek ez ditu planteatu ere egiten funtzioanltasun plurala eta tradizui erlijiosoen heterogeneotasuna, hau da, idealogia menderatzailearen aurka diharduen askapen-tellogia ahalgarri egiten duten plateamendu erlijiosoak. Ondorioz, pentsalari batek baino gehiagok dioenez, Marxen ateismoa “oinarri gabekoa” da. Estatu batzuetako ateismoa borrokalaria gertatu den arren, inon ere ez da erlijioaren galera nabaritu.\nKritika ekonomikoa. Marx-en pentsamenduak soziologian eta gizarte zientzietan eragin handia izan badu ere egungo ekonomilariek haren pentsamendu ekonomikoa baztertu dute pentsamendu metafisikoa dela salatuta. Azken finean Marx-ek ezin du prezioen finkapena nola gertatzen den azaldu.\nBadakigu Marx-en arabera langileen lanak baino ez duela baliorik sortzen eta horren arabera ezartzen da merkantzien truke-balioa. Ekoizkinen balioa lantegiaren barruan sortzen da. Baina kapitalismoaren baitan prezioa ez da ekoizkina egiteko erabili behar izan den lan kopuruaren araberakoa, eskaintza globalarekiko daukan eskasiaren araberakoa baizik. Merkantziak jatorrizko-kostu bat dauka eta azkeneko balioa edo balio-prezio bat. Azken hau merkatuak ezartzen du kulturalki adierazitako behar, gustu, nahi eta erabaki indibidualetatik abiatuta. Azken finean lana izango balitz guztiaren balioa ezartzeko modua, zergatik izango luke balioa lurrak edo urreak? Eta ez al daukate baliorik merkantziak asmatu dituztenak eta ekoizpena eta distribuzioa antolatu eta zuzendu dutenak?\nGaur egun ekonomilari marxistek ere onartzen dute prezioaren inguruko kritikak. Izan ere Marx-en prezioari buruzko dotrina Estatuak zorrotzki antolatutako ekonomia batean baino ez dauka zentzurik. Bertan kontsumitzaileen eskaintzak ez luke indarrik izango eta burokraziak prezioak aldez aurretik ezarriko lituzke produkzio-kostuaren arabera. “Beharren inguruko diktadura” izango litzateke.\nMarx-en ekarpenak. Marx-en filosofiak badauka interesik eta baliorik gaur egun. Lehenik eta behin teoria praxian gauzatu eta egiaztatu behar dela ezarri zuen aurreko espekulatzaile hutsen aurrean. Bestalde Marx-ek balioetsi zituen gizakion duintasuna eta hau zapaltzen duten gizarte-mekanismoak adierazi eta salatzen ditu: ekonomikoak, erlijiosoak, moralak, politikoak, eta ideologikoak orohar. Salatzeaz gain arazo hauek konpondu behar direla argi uzten du eta hori nola egin ere azaldu egiten du.\nBalorazio orokorra. Marx-ek Kapitala liburuan idatzi zuen: “kritika zientifiko diren juizio guztiei ongietorria emango diet.” Horregatik Marx-en arerio eta jarraitzaile sutsuek akritikoki burututako eraso eta babesak Marx-ek sustatzen duen bere lanaren zientziatasuna ahazten dute. Marx-i egin diezaiokegun kritikak kritika beraren ondoren egindako gizarte zientziak bere horretan irautea ezinezkoa da: Marx-ek betirako aldatu zuen munduarekiko ikuspegia eta gizakion ekintzetan ekonomiak duen eragina ukaezina da. Baina Marx-en teoria eta ikuspuntuek gabeziak eta arazoak ere badituzte.\nMarx-en garaitik filosofia marxista osoa eztabaidatua izan da. XIX. mendeko amaieran Marx-en jarraitzaileak bi taldetan banatzen ziren. Alde batetik kapitalismoaren aurkako erabateko borroka egin behar zela uste zutenak zuden. Bestalde borroka politikoa parlamentuen bitatez egin behar zela defendatzen zutenak zeuden. Gauzak horrela Marx-en filosofiaren interpretazio ezberdin eta kontraesakorrak egin izan dira.\nMarx-en kritikoek bi alor ezberberdin hartu dituzte kontuan. Alde batetik Marx-ek egindako kapitalismoaren kritika eta analisia daude. Argi dago Marx-ek aurreikusitako etorkizuna ez dela heldu berak itxuratu egin zuen moduan eta bere kapitalismoaren analisiak hutsuneak eta akatsak dituela. Baina Marx-en pentsamenduak sekulako eragina izan du XIX. eta XX. mendeko langileen protestetan eta lan baldintzen hobekuntzan. Eta lanaren hobekuntza hauek dira, neurri batean, proletalgoaren eta burgesiaren arteko tentsioa murriztu duena.\nBadago Berlingo harresia jaustearekin batera marxismoa bukatu zela uste duenik. Bestalde badago klase-kontzientzia bizi mantendu behar de la uste duenik egungo mendebaldeko gizarteetan dagoen langabezia eta pobrezia tasari aurre egin behar badiogu.\nBestetik Marx-en proposamen alternatiboaren arazoak adierazten dutenak daude. Marx-en arabera Iraultza gizarte industrializatuetan gertatuko zen baina 1917ko Errusiako Iraultza nekazal herrialde baten gertatu zen eta ez zuen berdintasunezko gizarte bat ekarri diktadura gogor bat baizik.\nMarx-ek bere filosofia zientzia izatearen asmoa XX. mendeko filosofo askok ukatu dute.\nHala ere Marx-en filosofia hain konplexua izanda eta horrenbeste gai lantzen dituela ez da erreza ezta komenigarria dena batera onartu edo baztertzea. Gaur egun kapitalismoak sekulako ezberdintasunak sortzen jarraitzen du, hala nola globalizioa, kanpo-zorra, pobrezia, gosea, epidemiak, etab. eta gizarte oparoak. Hortaz zentzuzkoa da Marx-en analisi eta ondorioak kasu bakoitzean erabilgarriak diren aztertzea eta, erabilgarriak diren neurrian, aztertzea.


uztaila « 2014 « The Indezents\nMonth: uztaila 2014\nPelikulak fikzio izateari utzi zion pixkanaka eta Europa Iparraldera begira hasi nintzen berriz ere haurtzaroko ametsak berrartuz edo. Finlandia… Dadoz erabaki eta banderaz jositako munduko txapelketa haietatik hona gauzak asko aldatu ziren eta herrialde eskandinaviar guztien artean, leku berezi bat irabazi zuen Finlandiak.\nEz dakit Erreala gogoratzen zidan koloredun bandera izan zen arrazoia baina betidanik egon zen Finlandia beste guztien gainetik. Gerora, Jari Litmanen futbolariaren jarraitzaile ere egin nintzen eta Munduko Kopa edo Eurokopen aurretiko faseak jokatzen ari ziren bakoitzean egunkarian Finlandiaren emaitza zein zen begiratzen nuen. Niemi atezaina, Liverpoolen jokatu zuen Sami Hyypiä handia, Riihilahti, Kolkka, Litmanen. Horixe zen Pro Evolution Soccerrean jokatzen nuen bakoitzean aukeratzen nuen taldea. Lastima ez ziren sekula Munduko edo Europako txapelketa bateko fase nagusira iritsi…\nUrte batzuk beranduago, Bilbon Soziologia ikasten nebilela, hizkuntza indoeropearrei buruz aritu zitzaigun irakaslea altu zein alu bat Soziolinguistika eskola batean. Talde horretatik kanpo, Europa eta Asia osoan, hiru hizkuntza besterik ez zeudela azaldu zigun. Jatorri ezezaguneko hiru hizkuntza besterik ez halako lur puska zabalean… Jakin banekien gure Euskara zela haietako bat eta jakin-minez itxaron nuen irakasle pedantearen azalpena. “Euskara, Hungariako Magyarra eta Finlandiako Suomia”. Hori esan bezain pronto, garai haietan gustuko nuen azkoitiarrari fitxak sartzera joan zen betiko moduan (Agur bat hemendik putakume harrentzat!).\nBat-batean, lotura horrek lurralde urrun harren eta nire arteko distantzia metro eskas batzuetara murriztu zuen. Haiek ere arraroak ziren, gu bezala, ni bezala. Nire ametsetako lurralde zenak beste dimentsio bat hartu zuen nire irudimenean eta paradisu utopiko baten moduko zerbaitean bilakatzen hasi zen. Guztia ulergarria izango litzatekeen txokoa, ulertuko ninduten lekua, ni neu ulertuko nintzatekeen tokia, Finlandia…\nFinlandia hitzak gainera bazuen beste esanahi bat. Fin-Landia horri beste zentzu bat ematen nion nire barnean, amaiera. Ez amaiera munduaren amaiera moduan (Nahiz eta Ferminek palestinoa galdu zuen lekuan egon) baizik eta ziklo baten amaiera, aldaketa. Hori zen agian bilatzen nuena… Aldaketa, hasiera berri bat. Pause egoera ahaztu eta play-ari sakatzeko leku egoki bat. Eskandinavian edo nire buruan egon zitekeen Finlandia hori. Gerora jakin nuen Fin hori, germanikoko finn-etik datorrela; ehiztaria alegia.\nHauxe izango da denboraldi honetako azken Finlandia dosia. Irailaren lehen asteartean hemen izango duzue berriz online nobela eta gutxi faltako da gainera lehen atala amaitzeko. Ondo izan ordura arte!\nThis entry was posted in Finlandia and tagged 1. atala,bideoklipak,bon iver,Finlandia,online nobela.\nFinlandia (1. atala) – 1.17\nEguerdiko ordu biak besterik ez ziren. Ez zuen hegazkinik gaueko 23:25ak arte eta hori gutxi balitz, bazkaldua zen dagoeneko. “Asko aspertu behar naiz gaur“. Une batez, eguna Bartzelona bisitatzen eman zezakeela pasa zitzaion burutik baina azkar uxatu zuen pentsamendu hura kaskezurretik motxilak gauerdira arte uzteko kontsigna baten bila hasteko. Eztabaida bat baino gehiago izan zuen lagunekin jarrera hori medio zela. Oporrak Palamosen balira adibidez, Txominek Palamosera iritsi nahi zuen lehendabizi eta orduan hasten ziren oporrak, ez lehenago. Behin baina gehiagotan saiatu ziren koadrilakoak erdibidean beste zerbait ikusteko konbentzitzen baina men egin zuen gutxietan gogoz kontra izan zen. Nonbait zegoela sentitu behar zuen lasai egon ahal izateko. Ez zituen igarotze egoerak atsegin “Etxetik tabernara noala kale nagusian jendearekin hizketan geratzea ere ez dut eta atsegin…””\nEsan ziotenagatik, ez zegoen kontsignarik bigarren terminalean baina bai ordea lehendabizikoan. Autobusa hartu beharko luke horretarako eta ondoren berriz bigarrenera itzultzeko. Pixka bat pentsatu ondoren, gehiegizkoa iruditu zitzaion paseoa bere paranoiarako. Motxilak hartu eta zigarro bat erretzera atera zen kalera.\nSekulako beroa egiten zuen eta bere oin kiskaliei begiratu zien. “Mendiko botak eta bakeroak… Aupa hi! Garagardo azokako ukondo bat baino egosiago bukatu behar dut eguna…“. Itzalpe batean jarri eta zigarro bat atera zuen poltsikotik. “Eskerrak bi kartoi ekarri ditudan… Tabakoa ere ez da merkea izango izotz eta suaren lurraldean ez jauna!“. Zigarroa amaitzen ari zela Iker eta Aitzolez gogoratu zen berriz ere.\nTelefonoa hartu eta Ikerri deitu zion. Ez zen telefono zaleegia eta ez zuen normalean modu horretako deirik egiten. Txominen deiak zerbaitetarako izaten ziren beti; geratzeko, esan beharreko zerbait kontatzeko edo “non zaude?“ galdetzeko. Iker eta Aitzolek ordea ez zuten halako arazorik telefonoarekin eta behin baino gehiagotan deitzen zioten besterik gabe zertan zebilen galdetu eta tertulian aritzeko. Ez zituen dei horiek batere atsegin baina oraingo honetan, asper-asper egina zegoen eta denbora-pasa egokia iruditu zitzaion.\nCambadoseko jatetxe batean omen zeuden mariscada eder batez gozatzen eta ez zuen batere harritu ez mariscadak eta ezta ederki gozatzen aritzeak ere. Ondo jan eta edateko zaletasuna zuen koadrila zen Txominena “Eskeeerraak!!”. Egun hartan hondar-oroitzapen bilakatu zen Bartzelonara eginiko aste santuetako bidaia gogoratu zuen berriz ere “Zein ederki pasa genuen… Kar kar kar”. El Masnouko kanpinean zuten kanpamendua eta alboan zegoen badulake batean egiten zituzten erosketak egun osoa Kondearen Hiria goitik behera ezagutzen pasa ostean. Hiru egunetan ikaragarrizko erosketak egin zituzten bertan eta azkenekoan, ea hurrengoan itzuli behar ziren galdetu zien jabeak. Hala balitz, garagardo gehiago eskatu behar zuela. Barre algara ederrak bota zituzten tontakeriarekin eta jabearekin argazki bat ere atera zuten.\nIkerren ahotsaren atzean Aitzolen oihuak entzuten zituen Txominek; “Domingoooooo!!!”. Umore ederrean ari ziren bazkaltzen eta Albariñoa eragina egiten hasia zen. Aitzolen laguna eta koadrilakoak oso jatorrak zirela zioen eta ederki portatzen ari zirela beraiekin. Aurreko gauean parranda ederra bota zutela kontatu zion eta oso lo gutxi egin omen zuten. Neska batekin ere aritu omen zen hizketan denbora luzez eta hortxe-hortxe izan omen zuen. Bere trikimailu izarra ere erabiliko zuen ziurrenik, “Perdón. ¿A que hora cierran esto? Esque no soy de aquí”. Sinestezina iruditzen zitzaion Txomini halako alukeri batekin petrolioa aurkitzen amaitzea baina Ikerrekin, logikak ez zuen ezertarako balio.\nAitzolek telefonoa kendu zion Ikerri halako batean eta gezurra zela esaten hasi zen. Ez zuela hortxe-hortxe izan, ez ziola batere kasurik egin eta azkenean buelta erdia eman eta bakarrik utzi zuela. “Nik behintzat zerbait in nian!” ohiukatu zuen Ikerrek atzetik. Gainera, jarraitu zuen Aitzolek, gaua bizi txarreko antro batean amaitu omen zuten eta mariskoa eta Albariñoa probatu ostean, Galiziako hirugarren produktu ezagunena ere probatu nahi izan zutela. Bihotz oneko gamelu baten bila hasi eta begiak Ohiane Mateos baino irekiago eta aurpegia Manu Marichalarrek baino haziago zuen tipo bat ikusi omen zuten barra alboan. “Ez zegoen kale egiterik”. Gerturatu eta farloparik ba ote zuen galdetu zion Ikerrek. Tratuan hasi eta halako batean, bizi txarreko antroko hontza kokaina hura Oubiñarena zela esaten hasi zitzaion Ikerri, oso ona zela. Ikerrek orduan, zer bota eta ea Oubiña hori BNGko baten bat ote zen galdetu zion. “Batzuetan ez dakit beraz barre egin edo bera gu guztioz barre egiten ari den…“ pentsatu zuen Txominek Aitzolek telefonoaren beste aldetik barre eta barre egiten zuen bitartean. Iker eta konpainia lanperna guztiak bukatzen ari zirela aitzaki agurtu zen Aitzol eta Ikerren “Ligau zak islandesa bat!“ oihua entzun zuen agurtu eta deia mozten zuen bitartean.\nTerminalean sartu eta libre zegoen eserleku baten bila hasi zen Txomin Suncampa eta Quechua ondo helduak zituela. Lan horretan ari zela, eguneko hegaldi guztien berri ematen duen panel bat topatu eta berearen bila hasi zen. Reykjavik, 23:25. Hortxe zegoen, zerrendako azken postuan. Buelta erdia eman eta libre zegoen eserleku bat topatu zuen muturren aurrean. Eseri, Katherine Nevilleren El Ocho Quechua txikitik atera eta bere alboan utzi zuen motxila. Suncamp handia bere aurrean jarri eta hankak luzatu zituen motxila lurra eta hanken artean harrapatuta utziz. “Ea zer kontatzen digun Katherinek…”\nThis entry was posted in Finlandia and tagged 1. atala,bideoklipak,Finlandia,online nobela,queens of the stone age.


Alfonso Alonso - Deia\nrikardo arregi 22.07.2020 | 00:22\nGASTEIZKO mihi gaiztoek kontatzen dute, Pablo Casado eta Carlos Iturgaiz Florida parkean hauteskunde kanpaina egiten ari ziren bitartean, Alfonso Alonso lasai asko zegoela taberna batean handik oso gertu. Mihi gaizto gasteiztarrek gaineratzen dute taberna horretan bertan zebilen norbait, lagun adarjotzaile bat agian, guztiok dugun ezagun maitagarri horietako bat beharbada, Alonso jaunarenagana hurbildu zela galdetzeko ea ez zuen asmorik Florida parkean agertu, alderdikideak agurtu eta bosteko edo ukondoko batzuk emateko. Mihi gaiztoak ez dira ados jartzen Alfonso Alonsoren erantzunarekin: bertsioak isiltasun hotzenetatik purrustada beroenetara doaz, baina ni ziur nago Alonsok, bizkarrari eraginez, irribarrea eskainiko ziela tabernan bildutakoei eta bere kolkorako pentsatu inozoz inguraturik zegoela. Izan ere, hauteskundeak amaitu bezain laster, jakin dugu Alfonso Alonso popularra edo popular ohia izango dela José Pepiño Blanco sozialista edo sozialista ohiaren aholkularitza enpresaren presidentea.\nPolitika utzi eta gero, politikari gehienek lanpostu ederrak berehala aurkitzen dutela ez da albistea (ikastaroak eman beharko lituzkete Lanbiden), baina Alonsorenak begi-bistan utzi du mekanismo osoa. Blancoren enpresa, Acento izenekoa, lobby lanak egiten ditu enpresa pribatuen eta erakunde publikoen arteko harremanak errazteko. Horretarako politikari ohiak behar omen ditu, berdin dio zein alderditakoak, transbertsalitate itxura emateko. Hor daude Antonio Hernando, purga baten ondoren kargurik gabe gelditu zena, edo Elena Valenciano, Europako Parlamentuan eserlekurik gabe gelditu zena (Blancori gauza bera gertatu zitzaion), biak sozialistak edo sozialista ohiak, Esteban González Pons popularraren semea eta abar.\nEta orain Alonso (Gasteizko alkatea, Osasun ministroa, EAEko popularren nagusia). Hor ibiliko da, goizean dei batzuk, e-mail gutxi idatzi (horretarako daude idazkariak), lan bilerak, lan bazkariak, lan bidaiak, lan afariak, Gasteiz-Madril, Madril-Gasteiz. Mihi gaiztoek istorio berriak izango dituzte behintzat.


Ia 4 urteko ikerketaren ondoren, TNSIk balantzea egin du. EBaren funtsen 1,9 milioi eurorekin finantzatutako proiektuak gizartearentzat onuragarriak izango diren aplikazio berriak lortzeko tresna zientifikoak garatzea du helburu - Eusko Jaurlaritza - Euskadi.eus\nIa 4 urteko ikerketaren ondoren, TNSIk balantzea egin du. EBaren funtsen 1,9 milioi eurorekin finantzatutako proiektuak gizartearentzat onuragarriak izango diren aplikazio berriak lortzeko tresna zientifikoak garatzea du helburu\nTNSI proiektuak ('TransPyrenean Node for Scientific Instrumentation'), Europako Erkidegoko EGEF funtsekin finantzatuak, sei ikerketa-laborategi biltzen ditu; horien artean dago Materialen Fisikako Zentroa-CFM, Euskal Herriko Unibertsitateko UPV/(EHU) eta Ikerketa Zientifikoen Kontseilu Goreneko (CSIC) zentro mistoa, eta zenbait ETE. Celia Rogero, CFMko CSIC ikertzaileak eta proiektuko kideak, nabarmendu du: "TNSI sortu zenetik, tresna zientifikoak garatu nahi izan ditu, gizarteari mesede egingo dioten aplikazio berriak lortzeko". Proiektua Pirinioez gaindiko eskualdean berrikuntza eta lehiakortasuna sustatzera bideratutako lehentasunezko arloetako baten parte da, Espainiaren, Frantziaren eta Andorraren arteko mugan garapen iraunkorra sustatzeko sortutako eskualdeen arteko lankidetzarako Europako programaren barruan.\nProiektua Eskualde Garapeneko Europako Funtsak (EGEF) kofinantzatu du ( % 65) Interreg V-A España, Francia, Andorra (POCTEFA 2014-2020) delakoaren bidez. POCTEFAren helburua Espainia-Frantzia-Andorra mugaren integrazio ekonomiko eta soziala indartzea da. Laguntza mugaz gaindiko ekonomia-, gizarte- eta ingurumen-jardueren garapenean oinarritzen da, lurralde-garapen iraunkorraren aldeko baterako estrategien bidez.\nIa lau urte hauetan garatutako prototipo eta produktuen artean honako hauek nabarmentzen dira:\nALI-1000 fase likidoan dauden molekulen deposiziotik koronabirusera\nTNSIren lorpen nagusien artean ALI (Atomic Layer Injection) teknologia dago, jatorrian, soluzio likidoetatik abiatuta, molekulak gainazalen gainean hutsune handiko baldintzetan uzteko garatua. Egungo pandemiaren testuinguruan, pertsonek hitz egiten edo abesten dutenean igortzen dituzten aerosolak modelatzeko erabiltzea proposatzen da, eta horrek aukera ematen du modelizazio-emaitza horietan oinarritutako proba azkarrak garatzeko, hesi-neurrien eraginkortasuna ebaluatzeko eta ezarri beharreko osasun-segurtasuneko distantziak optimizatzeko.\nHidrogenoa ekoizteko iturri ekologiko baterantz, mundu garbiago baterako\nPartzuergoaren ahaleginak zelula elektrokimiko garbi eta fotokatalizatzaileen garapenean oinarritu dira hidrogeno ekologikoago bat ekoizteko prezio lehiakorrean, garapen iraunkorraren eta energia berdearen aldeko apustua eginez. Hidrogenoa CO2 sortzen ez duen energia-iturri berde alternatibotzat hartzen da. Hala ere, hidrogenoaren ekoizpena, gaur egun, ez da hain errespetuzkoa ingurumenarekiko, metano molekulen (CH4), hidrogeno eta CO2 molekuletan disoziazioan oinarritzen baita, berotegi efektuan eta berotze globalean laguntzen duen gas bat azken hau. Ur-, metano- edo alkohol-molekulen bidez hidrogenoaren ekoizpena aztertu eta kuantifikatzeko azalera handiko tresna zientifiko eraginkorragoak eta fotokatalizatzaileak garatzea, beraz, erronka garrantzitsua da gizartearentzat. TNSI proiektuan, aurrera egin dugu prototipo horien diseinuan eta ekoispenean.\nNeutrinoak detektatzea unibertsoa ulertzeko\nBeste lan-ildo bat molekulen lurrungailuen berrikuntza eta hobekuntza da. Molekula horiek, adibidez, sentsore kimiko berriak, adierazle bikolore fluoreszenteak garatzeko edo funtsezko partikulak identifikatzeko erabiltzen ari dira, hala nola neutrinoak, masa oso baxuko eta karga neutroko oinarrizko partikulak, ia hautemanezinak direnak. Sentsore mota berri honekin, partikula hauen misterioetako bati erantzun nahi zaio, zehazki, neutrinoak materia/antimateria dualtasuna duen, hau da, aldi berean neutrinoa eta antineutrinoa den. Sentsore berrien garapenean parte hartzea urrats garrantzitsua da unibertsoa eta, beraz, gure planeta hobeto ulertzeko.\nZirkuitu elektroniko biobateragarriak\nIkerketa zirkuitu elektronikoak garatzen ari da 10µm-tik beherako lodierarekin. Horrek malgutasun-propietate bat ematen die, biobateragarriak izateko aukera ematen diena. Objektu horien funtzionamendu egokia bermatzeko, haien portaera aztertzen da deformazio kontrolatuak jasaten dituztenean. TNSI proiektuaren esparruan, bender izeneko tresna berezi bat garatu dugu, bikoizketa kontrolatu bat egiten duena. Horri esker, hutsean 3x3mm baino gutxiagoko lagin txikien ezaugarriak neur ditzakegu.


Hiri atsegin batek\nHiri irisgarriagoa eta adeitsuagoa eraikitzen du\nBERE EGITURAK ETA ZERBITZUAK EGOKITZEN DITU\nHiri atsegin bat\nADEITSUAGOA DA ADINEKOEKIN\nZAHARTZE AKTIBOA BERMATU ETA ERRAZTEN DU\nAire zabaleko guneak eta eraikinak\nAire zabaleko guneak eta eraikin publikoak eta haien inpaktua higikortasun, independentzia eta bizi-kalitatean.\nBerdegune onak daude, eta ondo zaindutako parke seguru asko, ibilbideekin\nAire zabaleko, berdeguneetako eta kaleetako eserlekuak erosoak eta irisgarriak dira, eta behar beste daude; baina egoera ez da berdina auzo guztietan. Eserlekuon garbiketa ere hobetu daiteke\nPertsonen mugikortasuna errazteko hobekuntzak egin dira (igogailuak, arrapalak…). Dena dela, oraindik badaude arrapalarik edota igogailurik gabeko eremuak, non ezinezkoa den gurpil-aulkiak erabiltzea. Oro har, herriko espaloiak egoera onean daude: beheratze egokiak dituzte eta lauzak konponduta daude. Ordea, toki guztietan ez dago oinezkoak igarotzeko behar besteko tartea (terrazak daudelako, dendetako kutxak…).\nGarraioa, baldintza fisiko eta ekonomikoetan garraio publikoa barne.\nOndo komunikatuta dago Basauri: garraio publiko ona du\nGarraioa segurua da, maiztasun ona du eta toki esanguratsuenetara iristen da. Azpimarratu dute asteburuetan maiztasuna txikiagoa dela, eta gauez ere ez dagoela garraiorik\nNabarmendu dute auzoak eta zerbitzuak lotuko dituen garraioa behar dela\nAdierazi dute geltokietan, makinak erabili ordez, nahiago luketela pertsonak egotea\nTrenbide-pasagune arriskutsuak daude herrian\nEtxebizitza, eta komunitatearen barruan zahartzen uzten dien sostengua.\nBadaude adinekoek egokiro bizi ahal izateko aukera ematen duten etxebizitzak\nOro har, etxebizitzak ez daude prestatuta zahartzaroa bertan emateko\nDagoeneko egokituta dauden etxebizitza berriak, berriz, garestiegiak dira adinekoentzat\nAntzinako etxeak ez daude prestatuta adinekoentzat, eta ez dira erosoak haientzat. Eraikin batzuetan ez dago aukerarik igogailua jartzeko, eta irisgarritasun-arazoak daude, bai kanpoan, bai etxe barruan\nAstuna da etxean egokitzapenak egitea eskatzeko burokrazia; eta ez dago informaziorik laguntzei buruz\nGizartean sozializazio-, heziketa-, olgetarako jardueretan eta jarduera kultural eta espiritualetan parte-hartzea.\nAdinekoentzako hainbat ekitaldi daude, askotarikoak eta toki askotan\nEkitaldi eta jardueretarako egoitzak ondo kokatuta daude, eta irisgarriak dira. Dena dela, adinekoentzako jardueren lokal batzuek irisgarritasun-arazoak eta oztopo arkitektonikoak dituzte\nEkitaldiei buruzko informazioa ez da guztiengana iristen. Batzuetan, informazio horren helburua ez da adinekoei mezua ulerterrazago egitea\nEz dago belaunaldiarteko jarduerarik\nKontzientzia hartu behar da adinekoen gizarte-isolamenduaren aurka borrokatzeak duen garrantziari buruz\nBegirunea eta gizarteratzea\nBegirunea eta gizarteratzea, adinekoengananzko jarrerak eta mezuak.\nGazteek adeitsu jokatzen dute adinekoekin\nAdinekoek sentitzen dute ekarpen baliotsuak egin ahal dizkiotela gizarteari\nKomunitatean integratzeari dagokionez, badaude adin guztietako pertsonentzako ekitaldiak, baina, oro har, gazteek eta adinekoek nahiago dute belaunaldiarteko jardueretan parte ez hartu\nDendek eta zerbitzu pribatuek adinenganako jarrera ona dute\nOso negatibotzat jo dira banku-erakundeek inposatutako arauak: arretarako ordutegi mugatuak, nahitaez kutxazainak erabili beharra, eta abar\nHerrian parte-hartzea eta enplegua\nHerrian parte-hartzea eta enplegua, hiritartasun aukerak, ordaindutako eta ez ordaindutako lana.\nAdinekoen boluntariotza sustatzen da Basaurin. Herriko boluntario gehienak adinekoak dira\nAdin guztietako pertsonek parte har dezaketen elkarte asko daude herrian\nAdinekoek aintzatespen xumea jasotzen dute iraganean egindako ekarpenengatik; baina ez zaizkie aitortzen gaur egungo gizarteari egindako ekarpenak\nSoldatarik gabeko «lanbide» asko dituzte adinekoek\nHiri Atseginen proiektua bozgorailua izango da adinekoentzat, eta haien parte-hartzea areagotuko du\nKomunikazioa eta informazioa, ekitaldiekin eta pertsonekin, informazio egoki eta praktikoarekin, konektatuta.\nHerritarrentzako Arreta Zerbitzua, eta udalerriko ekitaldien berri ematen duen udal aplikazioa daude Basaurin\nHerriko prentsa eta irratia daude\nAdministrazioaren kartelak eta agiriak ez daude egokituta adinekoentzat. Formatua (letra, tarteak…) eta idazkera (ulergarritasuna) zaindu beharra dago\nAdineko batzuei zaila egiten zaie gailu automatizatuak erabiltzea\nKomunitate- eta osasun- zerbitzuak\nKomunitate laguntza- eta osasun- zerbitzuak, komunitatean osasuna eta independentzia mantentzeko.\nKomunitate-, gizarte- eta osasun-zerbitzu ugari daude. Kalitatezkoak dira, eta adinekoekin adeitsu jokatzen dute\nOrdea, haien arteko koordinazioa areagotu beharko litzateke\nNabarmendu dute Cáritasek eta Gurutze Gorriak adinekoei emandako laguntza\nOso positibotzat jo dute «Zainduz», zaintzaileentzako arreta zerbitzua\nAzpimarratu dute ez dagoela baliabiderik mendekotasun-egoeran daudenen senitartekoei zama arintzeko. Eguneko zentroaren eta egoitzaren tarteko zerbitzua aldarrikatu dute, eta asteburuetan laguntza jasotzeko beharra\nTalde eragilea sendotzea\nHerritarrei proiektua aurkeztea


Almeida Garrett - Wikipedia, entziklopedia askea.\nJoão Baptista da Silva Leitão de Almeida eta beranduago Almeida Garrett-eko bizkondea, (Porto, 1799ko otsailaren 4a — Lisboa, 1854eko abenduaren 9a) portugaldar idazle eta antzerkigile erromantiko, mintzalari, erresumako pare, ministro eta estatu-idazkari. Antzerkiaren bultzatzaile bikaina Portugalen, Portugalgo erromantizismo pertsonarik ospetsuenetakoa, berak proposatu zuen Dona Maria II Antzoki Nazionalaren eraikuntza eta Erti Dramatikoko Kontserbatorioa sortzea.\nPorto, 1799ko otsailaren 4a\nLisboa, 1854ko abenduaren 9a (55 urte)\nidazlea, poeta, diplomazialaria, antzerkigilea, politikaria eta eleberrigilea\nLaurence Sterne, Friedrich Schiller, Gil Vicente, Victor Hugo, Lord Byron, Johann Wolfgang von Goethe, Luís de Camões, William Shakespeare eta Walter Scott\nArtikulu hau idazle portugaldarrari buruzkoa da; beste esanahietarako, ikus «Almeida».\n1.2 Borroka liberalak\n1.3 Bizitza politikoa\n1.4 Garrett limurtzailea\n2.2 Hitz laua\n3 Portugalgo literaturan duen garrantzia\nJoão Baptista da Silva Leitão de Almeida Garrett Porton jaio zen, 1799ko otsailaren 4an. Nerabe zelarik Azoreetara joan zen bizitzera, Terceira uhartera, Napoleon Bonaparteren tropa frantziarrek Portugal indarrez hartu zutenean. Han, bere osaba D. Alexandrek hezi zuen, Angrako gotzaina zenak. Luisa Castelo, bere neska-laguna ere bertan utzi zuen haurdun. Berehala, 1816an, Coimbrara joan eta azkenean zuzenbidean matrikulatu zen. 1821. urtean, O Retrato de Vénus argitaratu zuen, horren eraginez bere aurkako auzi-eskea aurkeztu zuten, non materialista, ateo eta ez-moraltzat jo zuten. Urte horretan bertan ere Almeida Garrett abizena erabiltzen hasi ziren bera eta bere familia.\nAlmeida Garretti eskainitako eskultura Porton.\nAlmeida Garrettek 1820ko iraultza liberalean esku hartu zuen; ondoren, 1823an, Ingalaterrara erbesteratu zen, Vilafrancadaren ondoren. Aurretik, 14 urte besterik ez zituen Luísa Midosi gaztetxoarekin ezkondu zen. Ingalaterran, higikunde erromantikoarekin harremanetan jarri zen; Shakespeare, Walter Scott eta beste egile batzuk ezagutu eta Erdi Aroko gaztelu eta eliza eta abade-etxe gotikoak bisitatu zituen. Bizipen horiek bere geroagoko lanean islatuko ziren.\n1824an Frantziara alde egin zuen. Bidaia hartan "Camões" (1825) poema ezaguna idatzi zuen, eta baita horren ezaguna ez izanagatik garrantzi gutxiagokoa ez den Dona Branca (1826) ere. Olerki hauek, eskuarki, Portugalgo literatura erromantikoko lehenengo lantzat jotzen dira. 1826. urtean jaioterrira deitu zuten eta hara itzuli zen azkeneko etorkinekin. Han kazetaritzan aritu zen eta O Português (1826-1827) egunkaria eta O Cronista (1827) astekaria sortu eta zuzendu zituen.\n1828an, Migel I.a errege absolutista itzuli zenean, Portugal utzi behar izan zuen berriro. Urte horretan bertan, jaioberria zuen alaba hil zitzaion. Ingalaterran berriro, Adozinda (1828) argitaratu zuen. Alexandre Herculano eta Joaquim António de Aguiarekin batera, Mindelo-ko lehorreratzean eta Portoko setioan esku hartu zuen, 1832 eta 1833 urteetan.\nAlmeida Garrett, Alexandre Herculano eta José Estêvão de Magalhães Portugalgo Errepublikako Biltzarreko Passos Perdidos aretoan.\nLiberalismoaren garaipenak berriro Portugalera itzultzeko aukera eman zion, Bruselan kontsul orokor eta negozioen arduradun moduan egonaldi labur baten ondoren. Schiller, Goethe eta Herder irakurri zituen bertan. Portugalen zenbait kargu politikotan aritu zen eta, 30 eta 40ko hamarkadetan nazioko hizlaririk nagusienetako gisa nabarmendu zen. Bere ekimenez sortu ziren Erti Dramatikoko Kontserbatorioa, Antzokien Ikuskatze Orokorra, Panteoi Nazionala eta D. Maria II.a Antzoki Nazionala, Lisboan. Garrettek antzoki bat sortu baino, ekoizpen dramatiko nazionala berritu nahi izan zuen batez ere, atzerrian indarrean zeuden kanonen arabera.\nKarlisten garaipenaren eta Costa Cabralen gobernurako itzuleraren ondoren, eta 1852ra arte Almeida Garrett bizitza politikotik aldendu egin zen. Halere, 1850. urtean, beste 50 pertsona ospetsuekin batera prentsa-askatasunaren aurkako proposamenari buruzko protesta bat idatzi zuen.\nGarretten bizitza bere lana bezain liluragarria izan zen. 20 eta 30eko hamarkadetan iraultzaile, geroago erabateko dandi bezala nabarmendu zen batez ere, dotoretasunaren eredu eta goi gizarteko aretoetan printzipe bihurtuz. Afera ugari izan zituen gizona izan zen, gizon fatale moduko bat. Luisa Midosi emaztearengandik banandu ondoren ‑1822. urtean ezkondu zen berarekin, neskak 14 urte zituela‑, Adelaide Pastor anderearekin hasi zen bizitzen ohaidego‑harremanetan, 1841an honen heriotza iritsi zen arte.\n1846. urtearen ondoren bere musa Luz-eko bizkondesa izan zen, Rosa Montufar Infante, 1837. urtetik Joaquim António Velez Barreiros Portugalgo gudarosteko ofizierarekin ezkondutako andaluziarra; Folhas caídas gogo-bahitze erromantikoen inspiratzaile izan zen. Petri V.a Portugalgoa erregearen dekretuz, 1851.eko ekainaren 25ean Garrett Almeida Garrett-eko Bizkonde egin zuten bizirik zegoelarik (beranduago bitan berritu zioten titulua). 1852. urtean, Saldanhako dukea gobernuko lehendakari zela, egun gutxi batzuez kanpo-arazoetako ministro kargua izan zuen.\n1854. urtean hil zen, minbiziak jota, Lisboan, orain Saraiva de Carvalho izena duen kalean kokatutako etxean, Campo de Ourique-n.\nPortugalgo antzertia birsortzeko bere egitasmoari hasiera eman zion. 1838. urtean Um Auto de Gil Vicente eszenaratu zuen, pixka bat lehentxeago Filipa de Vilhena eta 1842.ean, O Alfageme de Santarém, denak Portugalgo historiari buruzko obrak. 1844. urtean argitaratu zuen bere maisulana, Frei Luís de Sousa. Otto Antscherl alemaniar kritikariak antzerki erromantikoak sortutako lanik bikainentzat izan zuen. Antzerki haiek Portugalgo literaturaren norabidea aldatu zuten, ez gaien aukeraketagatik bakarrik (historia nazionala hobetsi zuen antzinate klasikoaren gainetik), baita akzioaren askatasunagatik eta elkarrizketen naturaltasunagatik ere.\nBarata Feyo eskultoreak egindako lanean 1843. urtean, Garrettek Romanceiro eta Cancioneiro Geral argitaratu zituen, Portugalgo olerki herrikoien bildumak, eta 1845.ean O Arco de Santana-ren lehenengo liburukia (bigarrena 1850.ean argitaratuko zen), Victor Hugoren Parisko Notre-Dame katedralak inspiratutako eleberri historikoa. Lan hau Portoko Erdi Aroko giroaren birsortzeagatik baino, hitz lauaren kalitateagatik da liluragarria, aurreko ohituretatik urrundu eta ahozko hizkuntzatik askoz gertuago baitago.\nHurrengo lanak, Viagens na minha terra, are espresio handiagoa eman zien joera hauei. Nahastekako liburu honetan bidai-, erti-, ikuspegi- eta ohitura-irudipenak eleberri erromantiko batekin elkar lotzen dira, non egilearen garaiko gertaerak deskribatutako lekuetatik gertu jazotzen diren (beste berrikuntza bat, eleberri historikoa nagusi baitzen orduan). Kontakizunaren naturaltasunak lan honen konplexutasuna ezkutatzen du, oso estilo, kontalari, gai eta egoera diskurtsibo desberdinak aldizkatu eta gurutzatzen baitira.\nOlertia ere oso berritzailea izan zen Garrett. Bere bizitzaren azkeneko aldian argitaratutako bi antologiek (Flores sem fruto, 1844, eta Folhas Caídas batez ere, 1853) ordura arteko olertian ia ezezagunak ziren espontaneotasun eta xalotasuna erabili zituen. Adierazpen pertsonal grinatsuko olerkiekin batera, paregabeko soiltasunezko maisulan txikiak sortu zituen, olerti herrikoiaren eta Erdi Aroko kantigaren gertukoak, «Pescador da barca bela» esate baterako. Metrikarekin duen askatasuna, hiztegi arrunta, subjektibotasunez beteriko erritmo eta puntuazioa dira lan hauen ezaugarririk garrantzitsuenak.\nPortugalgo literaturan duen garrantziaAldatu\nXIX. mendean eta ia XX. mende osoan, Garretten lan literarioa portugesez egin den handienetakoa izan da orokorrean, Camõesenaren atzetik hurrengoa. XX. mendeko kritika ordea, eta João Gaspar Simõesek nabarmen, iritzi hauek zalantzan jarri zituzten eta Garretten lanen alderdirik ahulenak nabarmendu.\nHala ere, bere lanak betirako izango du dagokion lekua Portugalgo literaturaren historian, ekarri zituen berrikuntzengatik eta hauek atzetik zetozen idazleei irekitako bide berriengatik. Garrett, bere obra zeharkatzen duen berekoitasuna kontuan hartuta ere, Portugalgo erromantizismoaren autorerik adierazgarrientzat jo daiteke.\n1820 - "O Roubo das Sabinas" (gaztaroko olerkia)\n1820 - Mérope (antzerkia)\n1821 - O Retrato de Venus (olerkia)\n1821 - Catão (antzerkia)\n1825 - Camões (olerkia)\n1826 - Dona Branca (olerkia)\n1828 - Adozinda (olerkia)\n1829 - Lírica de João Mínimo (olerkia)\n1838 - Um Auto de Gil Vicente (antzerkia) (A Auto de Gil Vicente)\n1842 - O Alfageme de Santarém (antzerkia)\n1843 - Romanceiro e Cancionero Geral, 1. liburuki\n1843 - Frei Luís da Sousa (antzerkia)\n1845 - Flores sem Fruto (olerkia)\n1845 - O Arco de Santa Ana I (fikzioa)\n1846 - Falar Verdade un Mentir (antzerkia)\n1846 - Viagens na Minha Terra (fikzioa) I\n1846 - D. Filipa de Vilhena (antzerkia)\n1848 - A sobrinha do Marquês (antzerkia)\n1850 - O Arco de Santa Ana II (fikzioa)\n1851 - Romanceiro e Cancionero Geral, 2. eta 3. liburuki\n1853 - Folhas Caídas (olerkia)\n1854? - Helena (fikzioa)\n18? - Tio Simplício (antzerkia)\nAzken aldaketa 23 ekaina 2021(e)an, 10:05(e)tan


Arrietako Libao herrian Mendiguren auzoan Bekoetxeaurrekoa eta Garaibeaskoa baserrien artean kokatuta zegoen. Oxinaga errekaren urak erabiltzen zituen.\nErrota hau, Kornabiz errotarekin batera, XVI. mendearen erdialdetik aurrera aipatzen da.\n1617an, On Luis Butroni Kornabizko burdinola eta Villanza errota urte baterako errenta barik eman zioten elizateak berarekin zuen zorra kentze aldera. Villanza errota beste bi urtez konprometituta geratu zen Nikolas Goikoa eskribauarekin lehenengo eta ondoren Domingo Bajeneta Askarragarekin. Gorabehera horien ondorioz irin-instalakuntza kaltetu egin zen. Horren inguru 1659an ondokoa esaten zen: “que está de mucho tiempo a esta parte demolido y parado sin que ningún arrendatario quiera encargarse de él... para ponerle corriente y moliente tendría muschos gastos, más del provecho que podrá dar en ningún tiempo”.\n1635ean errota honetako errotariari isuna jarri zitzaion arto eta gari anega bakoitzeko 5 libra baino gehiago kobratzeagatik.\nVillanza errotaren sarrerak berriro itzuli ziren elizatearen eskuetara 1678tik XVIII. mendearen 20. hamarkadaraino, baina baita mantendu- gastuak ere.\n1745ean errotaren jabea On Pedro Antonio Arana Butrón zen eta beranduago On Alejandro Egia Arana, “Probintziako Aita”, mendearen amaieran Jaurerriko Aldun Nagusia izateagatik lortutako ohorezko titulua.\n1745ean geratuta egon zen eta XVIII. mendearen bigarren erdialdean desagertu zen, errentabilitate guztia galdu eta gero. Bere jabe berria Arrietako Francisco Bilbao izan zen. Hondarretatik altxatu zuen, baina bizitza osoan urtero 88 erreal ordaindu behar zizkion On Alejandro Egiari eta honek utzi zizkion 700 duketen truke Bilbaok 23 erreal ordaindu behar zizkion urtero interesak zirela-eta. Errotak 1810 aldera 308 errealeko errenta sortzen zuen, oso eskasa errotariak zituen gastuei aurre egiteko, baina halere 1823an martxan zegoen.\n1826 eta 1835 bitartean berriz itzuli zen On Luis Butronen eskuetara.\nArrietako Bekoetxeaurrekoa baserritik 300\nbat metro ibaian gorantz eginez Villanza\nXX. mendearen hasieran ehotzeari utzi zion.\nGaur egun, aztarna gutxi batzuk baino ez dira geratzen.


Karmele Jaio - Idazlea | Kontaizu\nKarmele Jaio - Idazlea\n"Irakurtzeak eraman ninduen idaztera"\nInformazio Zientzietan lizentziaduna da.\nGaur egun, komunikazio bulego batean lan egiten du.\nOrain dela bi urte kaleratu zuen estreinako liburua, Hamabost zauri ipuin bilduma.\nKazetaritza ikasi zuen Karmele Jaiok, berak esanda idazteko premia sentitzen zuelako. Zenbait ipuin sariketa irabazi ostean, 2004an bere lehen liburua kaleratu zuen: Hamabost zauri ipuin bilduma. Igartza bekari esker osatu du bere bigarren lana: <i\nNolatan hasi zinen idazten? Zer bultzatuta? Kazetaritza ikasi eta horretan jardun izanak eduki zuen eraginik?\nEgia esan, nahiko berandu hasi nintzen ipuinak eta idazten, hogei urterekin edo. Beti gustatu izan zait irakurtzea, eta heldu zen egun bat neuk ere barruak nituen zenbait gauza idatziz azaltzeko beharra edo gogoa nabaritu nuena. Nik uste irakurtzeak eraman ninduela idaztera. Eta kazetaritza ikasteari dagokionez, nik esango nuke kazetaritza ikasketak aukeratu nituela, hain zuzen ere, sentitzen nuelako idazteko behar, nahi eta gogo hori.\nZeintzuk dira gehien estimatzen dituzun egileak?\nAsko daude, eta aukeraketa bat egitean ziur gustatzen zaizkidan asko uzten ditudala kanpoan. Gehienak ipuingileak dira Raymond Carver, Katherine Mansfield, Julio Cortazar edo Dorothy Parker, kasu. Baina asko gustatzen zaizkit ere beste asko: Brohumil Hrabal, Julio Llamazares (haren La lluvia amarillaliburua bereziki)... Eta euskaldunen artean ere badauzkat asko gustukoak, nola ez. Asko gustatzen zaizkit, adibidez, Arantxa Iturberen ipuinak edo Harkaitz Canoren lanak, bereziki azkenekoak, edo Bernardo Atxaga, Julen Gabiria, Unai Elorriaga...\nBaten bat aipatu dut aurreko erantzunean. Julio Llamazaresen La lluvia amarilla da niretzat irakurri ditudan nobelen artean hunkigarri, eder eta poetikoenetakoa. Tristea da baina oso ederra. Oso polita da baita ere Brohumil Hrabal idazle txekiarraren Una soledad demasiado ruidosa eta baita Harkaitz Canoren Belarraren ahoa, adibidez. Duela gutxi argitaratu dira Dorothy Parkerren ipuinak euskaraz, Literatura Unibertsala bildumaren barruan, eta oso gustura irakurri dudan liburua da, Hona hemen gu biokdu izenburua. Eta beste asko daude.\nHamabost zauri izan dugu zure lehen liburua. Zer moduzkoa izan zen estreinaldia?\nEgia esan behar badut estreinaldia oso polita izan zen eta pozik nago horrekin. Irakurleek oso ondo hartu dute eta oso pozik nago.\nIpuin bilduma da Hamabost zauri eta bikote harremanetan diren komunikazio arazoak abiapuntu dute kontakizunek. Zergatik gai hori?\nUste dudalako gure gizartean komunikazio arazo asko eta larriak daudela. Ez bakarrik bikoteen artean, baizik eta lagunen artean baita ere, guraso eta semeen artean... Nik Hamabost zauriizenburua jarri nion ipuin bakoitzean (hamabost dira) zauri bat agertzen delako, inkomunikazioak eta antzeko arazoek sortutako zauriak. Burutik pasatu baina esaten ez diren pentsamendu guzti horiek barruan eragiten dizkiguten zauriez pentsatzen nenbilen ipuin hauek idatzi nituenean.\nAmaren eskuak nobela kaleratu duzu berriki. Aldaketarik nabaritu duzu ipuinetik nobelarako jauzian?\nOso handia, lan egiteko modua oso ezberdina delako. Nobela luzeagoa izanik ikuspegi orokor bat mantentzeko ahalegin handiagoa egin behar duzu ipuinetan baino, baina honek ez du esan nahi nobela bat idaztea ipuin bat idaztea baino zailagoa denik, edo ipuinak idaztea errazagoa denik. Ez dut uste. Bakoitzak lan egiteko modu bat eskatzen dio idazleari, eta zentzu horretan, oso era ezberdinean lan egin dut nobelarekin aurreko ipuinekin konparatuta.\nAlaba bat bere amaz mintzo zaigu Amaren eskuak-en. Maila pertsonalean, deskubrimendurik ekarri dizu gai horretan sakontzeak?\nBeti ikasten da zerbait, asko esango nuke, idazterakoan. Barruan dituzun hainbat gauza paperera pasatzean argiago ikusten dituzu. Nobelatik atera daitekeen ikasgai bat da gure gurasoak, guraso izateaz gain emakume eta gizon ere badirela ohartzea. Askotan gaztea zarenean uste duzu zure ama hori dela bakarrik, zure ama. Baina zu jaio aurretik eta orain ere emakume bat da zure ama, zu zeu zaren modukoa. Eta berdin aitarekin.\nMiren Agur Meabe poetari oroitzapen bategatik galdetu eta "amaren eskuak" erantzun zuen. Zure nobelak ere halaxe du izenburua. Zer dute berezi amaren eskuek?\nOso bereziak dira amaren eskuak. Ziur naiz edozein pertsonari bere amaren eskuak nolakoak diren pentsatzeko eskatuz gero, detaile guztiarekin ikusiko dituela bere irudimenean amaren eskuak. Haur batentzako amaren eskua da etengabe kontaktuan duen zerbait. Denok gogoratzen dugu gure amaren eskuen ukiera. Ziur naiz baietz. Beti eskura izan ditugun eskuak izan dira.\nBaduzu bestelako proiekturik esku artean?\nBai, hasia nago ipuinak idazten. Hainbeste denbora nobelan murgilduta egotean berriz ipuinak idazteko gogoa piztu dit. Beraz, orain ipuinen txanda da.


barren.eus - Markel Olano diputatu nagusiak Engranajes Grindel enpresaren instalazioak bisitatu ditu, Elgoibarren ireki zeneko 50. urteurrenean\nArgitaratua: 2021-06-14 16:48\nBeharginen parte hartzea enpresarentzako oso garrantzitsua dela nabarmendu du Markel Olano diputatu nagusiak Elgoibarko Grindel enpresara gaur egin duen bisitan. Izan ere, Grindel lan-sozietate bat da, eta kapital sozialaren gehiengoa langileen jabetzakoa da.\nGrindel enpresa Elgoibarren ireki zeneko 50. urteurrenaren harira, enpresa gertuagotik ezagutzeko bisita egin dute gaur agintariek. ASLEko zuzendari kudeatzaileak, Jone Noltek; Ekonomia Sustapeneko, Turismoko eta Landa Inguruneko diputatuak, Jabier Larrañagak, eta Elgoibarko alkateak, Ane Beitiak, hartu dute parte bisitan, Markel Olano diputatu nagusiarekin batera.\nMakina-erremintako sektorean diharduen enpresa bat da Grindel, engranaje zilindrikoak eta doitasun handiko ardatz ildaskatuak fabrikatzen espezializatuta dagoen Arriaga industriaguneko enpresa. Grindel lan-sozietate bat da, eta kapital sozialaren gehiengoa langileen jabetzakoa da. Kanpoko merkatuan % 70 fakturatzen du eta presentzia sendoa du 15 herrialdetan baino gehiagotan. Markel Olanok bisitan nabarmendu duenez, langileek enpresetan parte hartzea "gure lurraldearen ezaugarrietako bat da, funtsezkoa garai berri honetako erronka ekonomiko eta sozialei aurre egiteko, eta erabakigarria da gure sare ekonomikoaren sendotasuna, sustraitzea eta lehiakortasuna sustatzeko".\nIñaki Solabarrieta Grindeleko zuzendari kudeatzaileak eman dizkie agintariei enpresak dituen proiektuen berri eta etorkizuneko dituzten aurreikuspenak zein diren.\nEnpresaren 50 urteko ibilbidean mugarria izan zen 1993. urtea. Urte haietan bizi izan zen krisiaren erdian, beharginek beren gain hartu zuten enpresaren jarduera, eta lan-sozietatea sortu zuten, harrezkero sozietate forma horri eutsiz. 2016an, hirugarren batek kapital sozialaren % 100 eskuratzeko "eskaintza irmoa" egin zuenez, eta kapital sozialaren erdia baino gehiago saltzeko prest zegoenez, prozesu bat hasi zuten ziurtatzeko bazkide langileen erabakitzeko gaitasuna, enpresaren sustraitzea eta lan-sozietate gisa jarraitzea. Prozesu horren ondorioz, ASLEren eta Aldundiaren laguntzarekin, 33 langilek akzioak erosi zituzten, jabetzaren gehiengoa bermatuz.\nAzken bost urteetan, enpresak hazkunde nabarmena izan duela azaldu dute Grindeleko arduradunek, batez ere kanpo-merkatuaren eraginez, eta % 40 esportatzetik % 70 esportatzera igaro da. Bere produktuek aplikazioak dituzte mota guztietako ibilgailu berezietarako transmisio mekanikoetan, ponpa eta konpresoreetan, likido-bereizgailuetan, robotikan eta makina-erremintan. Esparru horietan multinazionalen eta erreferentziazko fabrikatzaileen konfiantzazko hornitzaile gisa sendotu direla nabarmendu dute, eta, merkatu nagusia Europakoa bada ere, AEBko, Txinako edo Indiako bezeroekin ere lan egiten dute. Azken urteetan, asmo handiko inbertsio plan bat gauzatu dute punta-puntako makineria eskuratzeko, "eta horrek hobekuntza handia ekarri du bai kalitatean, bai produktibitatean". 75 pertsonako plantillarekin, urtean 9 milioi euro inguru fakturatzen ditu.\nGipuzkoako Foru Aldunditik jakitera eman dutenez, 1.159 langilek, horien artean Grindel sozietatekoek, Gipuzkoako 232 enpresaren jabetza eskuratu dute lau urtean, Foru Ogasunak partaidetza sustatzeko 2016an onartutako foru arauan jasotako zerga pizgarrien laguntzarekin. "Zerga politika Aldundia hedatzen ari den estrategia integralaren zati bat da, eta laguntza ekonomikoak ere biltzen ditu. Horrela, Aldundiak laster 1,2 milioi bideratuko ditu langileen partaidetza bultzatzera eta 400.000 euro enpresa proiektuen ondorengotzara. Aipatzekoak dira, halaber, ELKARGIrekin batera 2016an bultzatutako finantza-tresna, eremu hori barne hartzen duena, edo ASLE bezalako erreferentziazko eragileekiko lankidetza, aholkularitza eta prestakuntza jasotzeko".\n• Punta-puntako industria izango duen Gipuzkoa\nOlanok azpimarratu duenez, punta-puntako industria izango duen Gipuzkoa bat irudikatzen dugu etorkizunean. "Teknologikoki aurreratua, baina baita pertsonak oinarri eta aktibo nagusi izango dituena ere. Enpresa gizatiarrekin, lurraldearekin konprometituta daudenekin, eta etorkizuneko bokazioa dutenekin. Azken batean, gizartearen, ekonomiaren eta ingurumenaren ikuspegitik jasangarriak izango diren proiektuekin. Esperientziak erakusten digu enpresa parte-hartzaileak erresilienteagoak direla eta hobeto egiten dietela aurre bizitzen ari garena bezalako krisialdiei", adierazi du diputatu nagusiak.\nBere arabera, partaidetzan oinarritutako enpresa antolaketako eta kudeaketako ereduen alde egiteak "eragin positiboa du enpresen egunerokotasunean, enpleguaren kalitatean eta lan baldintzetan, baina baita enpresaren etorkizunean ere, pertsonak proiektuen eraldaketan eta berrikuntzan inplikatzen dituelako, enpresaren dimentsio kolektiboa indartzen duelako berehalako errentagarritasunetik harago, eta belaunaldi-erreleboa eta Gipuzkoan sustraitzea bermatzeko tresna bat ere badelako".\nEnpresa baten arrakasta "ulertzen dugun bezala", irabazien urteko kontutik harago doala uste du. Grindel aipatu du adibide gisa: "Hemen, langileek aurrerapauso bat eman zenuten duela urte batzuk, ziurgabetasuneko une batean. Guztien artean eraikitako etorkizunean eta proiektu kolektibo gisa irudikatutako enpresan sinetsi zenuten, eta horren aldeko apustua egiten jarraitzen duzue, teknologian berrinbertituz. Bidean zailtasunak izango zenituzten, baina ziur nago merezi izan duela", adierazi du.\n• Tokiko garapen handiagoa eta berdinzaleagoa\nAgintariek enpresara eginiko bisita eskertu du Grindeleko arduradun Iñaki Solabarrietak, eta nabarmendu du erakundeen babesak "lurraldeko enpresen beharren eta aukeren ezagutza indartzen duela, politika publikoak hobeto bideratzeko. Hain zuzen ere, Ekonomia Sustapeneko eta Ogasuneko departamentuetatik garatutako neurrien bidez Foru Aldundiak emandako laguntza funtsezkoa izan da sozietatearen erreleboa sendotzeko, gobernantza eredua finkatzeko eta lehiakortasuna garatzeko", azaldu du.\nJone Nolte ASLEko zuzendari kudeatzaileak, berriz, azpimarratu du Grindelen garrantzia “lan-sozietate abangoardista, berritzaile eta lehiakorraren adibide gisa, baina, batez ere, bere langileek eta Lanpar Arrisku Kapitaleko Funtsak kapital sozialaren gehiengoa eskuratuz, enpresak lortutako sozietatearen erreleboaren bidez ahalbidetu duelako erabaki zentroari eustea eta enpresa Gipuzkoan errotuta jarraitzea, tokiko garapen handiagoa eta berdinzaleagoa bultzatuz, pertsonak euren etorkizunaren protagonista bihurtuta".\n• Beitia: "euskal industriaren eta elgoibartarraren lan onaren adibide da"\nAzkenik, Ane Beitia Elgoibarko alkateak honakoa azpimarratu du: "Duela 50 urte baino gehiagotik Elgoibarren Grindel bezalako punta-puntako enpresa bat izatea, mundu guztian zehar esportatzen duena, giza kapital oso garrantzitsua duena, asoziazionismoaren adibide, inplikatua eta kalitatezko enplegua sortzen eta eskualdeari eta Gipuzkoari aukerak ematen agente aktiboa, euskal industriaren eta elgoibartarraren lan onaren adibide da. Aukera aprobetxatu nahi dut langile guztiei beren lana eta konpromisoa eskertzeko. Elgoibar makina-erremintaren hiria da. Gure historia da; gure bizimodua; elgoibartarren ongizatearen motorra. Gure ildo estrategiko garrantzitsuena Elgoibarko garapen orokorra da, batez ere alderdi ekonomikoari dagokionez, betiere herritarren bizi-kalitatea bermatzea ardatz nagusitzat hartuta. Gure tokiko enpresei laguntzearen aldeko apustua egiten dugu, jarduerari eta enpleguari eusteko eta jarduera berriak erakartzeko, udalerriko enpresentzat ekosistema erakargarri bat eskainiz. Makina-erreminta eta industria dira gure etorkizuneko apustua".


Ander Elosegi: «Uste dut baditudala dominarako aukerak» : Bidasoko Hitza\nUR BIZIETAKO PIRAGUISTA\n[Elkarrizketa] Ander Elosegi: «Uste dut baditudala dominarako aukerak»\nLaugarren amets olinpikoa betetzera doa uda honetan Tokiora irundarra. Domina bat eskuratzea izango du urtebeteko atzerapenarekin datozen Olinpiar Jokoetako erronka nagusia.\nDatorren uztailean, COVID-19ak baimentzen badu noski, Tokion izango zara, Olinpiar Jokoetan. Lehiarako prest?\nEgia esan prest nago, eta gogoz gainera, ilusio handiarekin. Iaz ezin izan nuen jokoetan lehiatu, eta ea dena ondo doan aurten. Ilusio handiarekin noa, ea behar den bezala lehiatzeko aukera dudan.\nZure laugarren jokoak izango dira gainera. Bereziak izango dira?\nNiretzako ez dira bereziak izango laugarrenak direlako. Olinpiar Jokoak beti dira bereziak. Beti diot bereziak direla, joko guztiak bereziak diren bezalaxe. Lehenengoak balira bezala hartuko ditut laugarren hauek. Olinpiar Jokoak gure kirolean dagoen txapelketarik garrantzitsuena dira, eta bertan parte hartzea beti da berezia, nahiz eta lehenengo, laugarren edo hamargarrena izan.\nAurrekoetan baino lasaiago zoaz Tokiora?\nNik uste dut baietz. Aurretik hirutan egoteak asko erakutsi dit, badakit zer den hori, badakit maila horretako ekitaldi bat zer den, eta uste dut eskarmentu hori balia dezakedala errendimendu ona lortzeko. Gero, egia da joko guztiak ezberdinak direla, eta aurreko hiruetan egon izanak ez duela bermatzen emaitzarik, baina egia da alde horretatik asko ikasi dudala, eta baliagarria izango dela ziur.\nZein duzu erronkarik nagusiena laugarren hauetan?\nOrain nagoen bezala, uste dut baditudala dominarako aukerak. Eta hori izango da helburu nagusia, podium horretan sartzea. Horretarako gogor entrenatzen ari naiz, nire burua aukerarekin ikusten dut. Baina argi dago oso zaila izango dela. Hori parte hartuko dugun kirolari guztiek dakigu, horretarako prestatzen gara. Helburua behintzat podiumean sartzea da, dominaren bat eskuratzea.\nAurreko hiru jokoetan diploma olinpikoa eskuratu duzu bitan, oso gertu egon zara podiumetik. Arantza hori kentzera zoaz?\nEgia da aurrekoetan oso gertu egon nintzela, baina hori nire aurrekoak hobeagoak izan zirelako izan zen. Ez dut arantza hori, eta orain arte ez dut pentsatu hobeto egin ahal izan nuela aurrekoetan. Helburua, lortu ezin izan nuen hori lortzea izango da.\nDagoeneko han izan zara, Tokioko kanal olinpikoa probatzen. Zer nolako inpresioak izan dituzu?\n2019aren bukaeran bitan egoteko aukera izan genuen, eta egia esan oso inpresio ona jaso nuen. Egia da ez dela kanal oso bortitza, ez dira ur oso indartsuak, ez dira korronte handikoak. Baina baditu bere berezitasunak eta gure kirolerako kanal aproposa dela uste dut, lehiaketa polita utziko duela. Bestalde, niri pertsonalki gustatu zitzaidan, eta egia esan oso pozik nago. Horrez gain, bisitak bertako kultura eta bizimodua ezagutzeko balio izan dit, eta oso-oso interesgarria izan da hori.\nPandemiak erabat baldintzatu ditu jokoak, baina baita kirolarien egunerokoa ere. Nolakoa izan da ezohiko urte hau zuretzat?\nOso ezohikoa izan da, bai. Gogoan dut pandemia hasi zenean, etxean geratu behar izan genuenean urduritasun pixka bat genuela kirolariok. Ez genekien noiz arte egongo ginen etxean, noiz hasi ahalko ginen berriro entrenatzen eta oraindik ez zuten aurreratu jokoak atzeratzeko erabakia. Baina behin esan zutenean urtebete atzeratuko zituztela, gogoan dut lasaitu handia hartu nuela. Egoera ulertzen genuen, eta erabaki egokiena zela gainera.\nEta entrenamendu aldetik, nahikoa egiteko aukera izan duzu?\nBaietz uste dut. Atzerapenaren berri izan, eta trantsizio urte bat balitz bezala hartu genuen, ez dugu izan ia goi mailako lehiaketarik. Buruan beti oso presente izan ditut jokoak, eta horretan zentratu dut nire egunerokoa. Aurre denboraldi nahiko normala izan da, hori bai, segurtasun neurri guztiak hartuta, baina nahiko normal entrenatzeko aukera izan dut. Maiatzean itzuli nintzen uretara, eta ordutik etengabe entrenatzen aritu naiz. Orain Reunion irlatan (Frantzia) ari naiz entrenatzen. Neguan beti klima beroagoen bila joaten gara, normalean Australiara edo Arabiar Emirerri Batuetara, baina egoeragatik aurten ezin izan dugu. Beraz, aurten erabaki dugu Reunion irletara etortzea, eta hemen gaude buru-belarri entrenatzen, beti helburua Tokio dela jakinik. Dena ondo badoa, otsailaren 10era bitarte jarraituko dugu hemen.\nHistoriako lehenengo gizonezko euskalduna zara lautan Olinpiar Jokoetan ariko dena. Hori entzutean, zer datorkizu burura?\nAskotan eman didate datu hori, baina momentuan ez diot garrantzi handirik ematen. Lehiatzeko gogoak lehenengo jokoetako berberak dira, ez diot halako garrantzirik ematen datuari. Egia esan, nahiago dut orain zentratu, ondo entrenatu eta horrelako datuak gerorako utzi. Pentsatzen dut agian beste ikuspuntu batekin ikusiko ditudala gauzak hemendik urte batzuetara, baliteke beste modu batera baloratzea hori. Baina momentu honetan, ez da ez dudala nahi horretan pentsatu, baizik eta ez diodala garrantzi handirik ematen.\nMomentuz irundar bakarra zara jokoetarako txartela ziurtatu duena, baina agian ez azkena…\nUste dut Irunen eta inguru honetan kirol ohitura handia dagoela, oso anitza gainera. Beti izan dugu kirolariren bat jokoetan edo sartzeko aukerekin, eta hori goraipatzekoa da, harro egoteko modukoa. Ez dakit Kako Aranburu hor dagoen oraindik, baina Teresa Errandonea, adibidez, hor dago, txartel hori eskuratzeko bidean, eta ea zorte pixka batekin ordezkaritza handitzen dugun. Badakit ongi dabilela. Argi dago kirola egiteko ohitura handia dagoenean emaitzak eta dominak iristen direla Irunera. Santiagotarrak-en, adibidez, harrobi sendoa osatu dute azken hamarkadetan, sekulako lana egiten dute egunerokoan, eta hortik lehen mailako kirolari ugari atera dira zorionez. Hori da bidea.\nOraindik laugarrenak heldu ez diren arren, inoiz bosgarren batzuk pasa zaizkizu burutik?\nEgia esan, ez. Orain ezin dut esan %100ean azkeneko jokoak izango direla, baina apustu egin beharko banu, esango nuke hauek azkenak izango direla. Atzerapenak ere ez du batere lagundu zentzu horretan. Ez dut ikusten nire burua beste hiru urtez entrenatzen goi mailan, helburu handi hauekin. Uste dut hemendik urte batzuetara agur esan beharko diodala arraunari. Ez dakit noiz, ez dakit nola, baina zaila ikusten dut Parisko Olinpiar Jokoetan parte hartzea. Ez parte hartzea, baizik eta sailkapen hori borrokatzea bera. Ez da fisikoki jada sumatzen dudalako. Gehiago da denbora asko behar dela, eta esfortzu oso handia da. Askotan buruak lasaitasuna eskatzen du. Goi mailan lehiatu nahi bada gauza asko utzi behar dira alde batera.\nHorrelako zita garrantzitsuetara behar den bezala iristeko maiz Euskal Herritik kanpora joan behar izan duzue, ez baitago hemen benetako kanalik. Afera horretan aurrerapausorik eman da?\nGure betiko kezketako bat hori da. Egia da hemen ez dugula goi mailako kanalik, baina bestalde egia da moldatu garela. Bidasoa ibaian entrenatzen gara, eta egia da goi mailan lehiatzeko zerbait gehiago behar dugula. Badago proiektu bat Usurbilen kanal bat egiteko, badirudi aurrera pausoak ematen ari direla. Ea gauzak ondo ateratzen diren eta esan dezakegun Euskal Herrian kanal duin bat dugula.\nHonaino heltzeko bide luzea egin behar izan duzu. Noiz hartu zuen Ander Elosegik lehenengoz arraun bat eskuetan?\nEz dut momentua bera gogoratzen. Betidanik gustatzen zaidan kirola izan da. Baina bai gogoratzen dudala nola hasi nintzen. 8-9 urte inguru izango nituen, eta etxe ondoko klubean hasi nintzen, Santiagotarrak-en. Kanpotik ikusten nituen arraunean, eta asko erakarri ninduen. Besterik gabe ongi pasatzeko aktibitate bat zen, eta pixkanaka proiektu luze bat bilakatu da, honaino ekarri nauena.\nZer da zuretzat, kirolari eta irundar bezala, Bidasoa?\nHor ikasi dugu piragua baten gainean ibiltzen, hor eman ditugu lehen pausoak. Beti izango da gure ibaia, gure etxea. Beti izango du bere punttu berezi hori, bai niretzako eta baita ere Santiagotarrak-eko kirolari guztiontzako.\nErlazionatutako edukiaAnder Elosegi: «Laugarren jokoak izan arren, lehenengoak balira bezala hartuko ditut»


Inurri belarriak by Orokieta Herri Eskola - Issuu\nMargolariak: Garazi, Jakes, Adriana eta Maialen (4. mailakoak).................................. Idazlea: Julen Jauregi (5. mailakoa)..\nBazen behin neskatila bat. Arazo larri bat zuen belarriak oso txikiak zituela. Hau zela eta, eskolan, bere gelakideak burlaka ibiltzen ziren bere kantuan. Neska, egunero, klaseak bukatu eta ondoren, burua txanoarekin estalita joan behar zuen bere belarriak inork ikus ez ditzaten.\nEgun batean, etxera joan zen negarrez eta bere amari galdetu zion: -Ama, uste duzu nik belarri txikiak dauzkadala? -Bai alaba. Zuk inurri belarriak dituzu; baina, ez da ezer gertatzen. -Inurri belarriak itsusiak dira. -Niretzat ez, oso bereziak dira eta munduko politenak. Naroa oso pozik jarri zen bere amak esandakoarekin.\nHurrengo egunean parkera joan zen bere lagunekin jolastera, bertan, beti bezala, bere gelakideak zirikatzen hasi ziren; baina, oraingo honetan, berari ez zitzaion batere inporta; izan ere, amarentzat eta berarentzat bere belarriak bereziak eta politak ziren. Eskolara iristen zenean ere zirikatzen hasi ziren berriro; baina, oraingo honetan Naroak ez zuen kasurik egin, ez entzutearena egiten zuen .\nEgun batean, Naroaren lagunak konturatu ziren, neska, bere belarriekin gustura zegoela, jakin zuten bere amak zerbait esan ziola triste ez egoteko. Beraiek barkamena eskatu zioten, lehen, beren kulpagatik, oso gaizki sentitzen zelako. Naroak ez zekien zergatik eskatu behar zioten barkamena bera izugarri ondo zegoen bere belarriekin. Hala bazan edo ez bazan sar dadila kalabazan eta atera dadila musika plazan.\n4. eta5. mailakoek egin dute


Bueltan da Andoaingo Rock Jaialdia, egun argiz oraingoan eta estilo aukera zabalarekin - Bastero Kulturgunea\nBueltan da Andoaingo Rock Jaialdia, egun argiz oraingoan eta estilo aukera zabalarekin\nmaiatza 21, 2021 | Berriak\nBelako, Inoren Ero Ni, Audience, Rüdiger eta Ángel Kaplan taldeek osatzen dute XIII. edizio honen kartela\nAforo mugaren ondorioz, doako gonbidapenak aurrez jaso beharko dira, ekainaren 4etik aurrera eskuragarri\nGaur aurkeztu dute jaialdia prentsaurrekoan Txitxu Ruiz Kultura zinegotziak, Iyuya Urrutia kultura teknikariak, Felix Buff (Rüdiger), Ager Isunza eta Ruben Garatea (Audience) eta Eneko Abrego “Okene” (Inoren ero ni) artistek eta Juancar Garciak, Bloody Mary promotorako ordezkariak. Azaldu duten moduan, ekainaren 19ko egunean zehar egingo dira kontzertuak, aipatutako bi agertokiak txandakatuz, edukiera mugatuarekin eta osasun eta segurtasun berme guztiak betetzeko helburuarekin. Hori hala, kontzertuak 12:30ean hasiko dira eta azken taldea 20:45ean.\nTxitxu Ruiz zinegotziak azaldu duenez, “jaialdira datozen zaletu guztiek kontzertuez berme guztiekin gozatzeko aukera izan dezaten” prestatu dute antolaketa. Ruizek adierazi du, “jaialdiak borobildu” egin nahi duela “Andoaingo Udalak kultura seguruaren alde azken urtean zehar egin duen apustua”, eta “Andoaingo kultur eskaintzak hilabete gogor hauetan eskaini duen lasaitasun eta babeslekua” azpimarratu du. “Esfortzuak merezi izan du, eta, horregatik, ez dugu zalantzarik izan jaialdia ahal bezain laster berriro martxan jartzeko, rock zaleentzat ere erreferentea delako, eta herriari giroa ematen diolako”, esan du Ruizek.\nEszenatoki aldaketa Basterora, 17:45ean Angel Kaplan eta bere bandaren emanaldiarekin. Estatuko power-pop onenaren erreferentzia da artista hau. Hainbat urtetan makina bat taldetan aritu ondoren eta 80. hamarkadako neo-psicodelia eta kutsu klasikoagoko pop estiloetan murgildu ostean, bakarkako ibilbideari ekin dio. 19:00etan, asturiarrak Inoren Ero Ni (Ondarretako patioa) talde beteranoari emango dio lekukoa. Euskal post-rockaren kultuko talde bihurtuta jada, Andoainera iritsiko dira lan berri bat aurkeztera baita ere: Il cercatore di perle. Kritikaren ustez, taldearen ibilbide luzeko disko onenetako bat da.


Lea-Artibai eta Mutrikuko Hitza2018/06/14 - Page 5 of 5 - Lea-Artibai eta Mutrikuko Hitza | Page 5\nEkainaren 18rako pentsio duinak eskatzeko manifestazioa deitu dute\nby Ane Maruri Aransolo - Eka 14, 2018\nBusturialdeko pentsiodunek beraien eskubideen aldeko manifestazioa egingo dute Gernika-Lumon. Astelehenerako 12:00etan jarri dute hitzordua, udaletxe aurreanBusturialdeko pentsiodunek pentsio duinak aldarrikatzeko manifestazioa egingo dute ekainaren 18......Read More\nLekeitio Herri Lagunkoia proiektuaren diagnostikoa aurkeztuko dute\nby E.M.U. - Eka 14, 2018\nLekeitio adin guztientzako herri lagunkoia bihurtzeko prozesu parte hartzailea jarri zuen abian 2017 urtearen hasieran Lekeitioko Udalak. Herria aztertu eta lekeitiarren iritziak jaso ondoren eratu duten diagnostikoa azalduko dute gaur 18:00etan Barand......Read More\nby Txabi Txakartegi (sare Gernika-lumo). - Eka 14, 2018\nHogeitahamar urte pasa dira euskal presoak barreiatzeko neurria abian ipini zenetik giza eskubideen kontrakoa bazen ere. ETAko kideen kohesioa apurtzea ei zen honetarako arrazoi nagusia. Ez zen igaro denbora luzea salbuespeneko neurriek ez zutela arraz......Read More\nMerkataritza sustatzeko bideo bat grabatuko dute Gernika-Lumon\nby A.M.A. - Eka 14, 2018\nGernika-Lumoko Udaleko Merkataritza Sailak tokiko merkataritza sustatzeko bideo bat grabatuko du, 'Ni Gernikan' lelopean.Helburua herriko merkatarien dohaiak zabaltzea dela esan du Gernika-Lumoko Udalak: «Gertukoei eskainitako arretaren eta merkatarie......Read More\nDispertsio politika salatuko du Sarek biharko manifestazioan\nBanaketa politika amaitzeko eskatuko dute. Ikasturte bukaera dela aitzakia hartuta, urtero egiten duten manifestazioa burutuko dute Merkuriotik hasitaDispertsio politikagaz amaitzeko eskatuko du Gernika-Lumoko Sarek biharko antolatu duen manifestazioan......Read More\nHerri adeitsua izateko bidean\nby Aintzina Monasterio Maguregi - Eka 14, 2018\nHerritarren parte hartzeagaz osatutako Ispasterko Lagunkoitasun Diagnostikoa aurkeztu dute. Ondorioekin lehentasunak finkatu, eta ekintza plana egingo duteIspaster Herri Adeitsua proiektuaren diagnostikoa aurkeztu dute. Parte hartze prozesuan ondorio p......Read More\nEmakume puntisten topaketak egingo dituzte Markina-Xemeinen\nby Eider Mugartegi - Eka 14, 2018\nEmakumeek pilotaren historian izan duten garrantzia azalduko dute emanaldi, mahai inguru eta erakusketen bidez. Kontxita Bustindui erraketista omenduko duteCabanillasen Nesken Xistera Zirkuituko lehen jardunaldia jokatu ondoren, emakume puntistak Marki......Read More


35W dimmable led pista bonbillak Fabrikatzaileak eta hornitzaileak - LED Orientalight Co., Limited\nHasiera > LED pista argia > Dimmable LED Track Light > 35W dimmable led pista bonbillak\n35W dimmable led pista bonbillak\n35W dimmable led pista bonbillak halogenen eta bestelako pista / foku sistemen ordezko ezin hobea dira merkataritzako eta egoitzako aplikazioetan. LED Orientalight-ek 10 urtetik gorako esperientzia izan zuen led pista argiztapen arloan fabrikatzeko. Irtenbide ezberdinak eskain diezazkizuegu zure eskaera desberdinen arabera.\n1. Product Introduction of the 35W dimmable led pista bonbillak\n35w bideratutako LED pistako argiztapenek ez dute argi distirarik eta irradiatutako objektuek bero gutxiago izaten dute denbora luzez, eta objektuak ez dira desagertuko. Objektuak erakutsi behar duen efektua modu eraginkorragoan lor dezake, potentzia txikiarekin, distira handia eta energia aurrezteko efektu onarekin.\n2.ProductParameter (Specification) 35W led dimmable led tracklight\nFokatu: 15 º -60 º\n3.Produktuaren funtzioa eta aplikazioa35W bideko pista argiak\n35w led pista luzagarriak diren argi argiak oso erabiliak dira Moda dendetan, merkataritza guneetan, supermerkatuetako hoteletan, bulegoetan eta espazio publikoetan eta abarretan.\n4. Produktuaren 35W led pistako argiztapen-kitaren xehetasunak\n35w ledtrack argia intentsitate handiko aluminiozko aleazioaz osatuta dago, itxura dotorea eta egitura sinplea, CRI 90+ kolore errendaketa bikainarekin, objektuari eta jatorrizko koloreari estuago.\n5. Produktuaren kalitatea 35W led pistako argiak\nZure angeluaren, kolorearen tenperaturaren eta distiraren arabera aukeratu ahal izango duzu led pista kontrolatzeko argiztapen buruetarako zure eskaeraren arabera.\n6. 35W fokatzeko ledtrack erregulagarria den argi erregulagarriaren entregatzea, bidaltzea eta zerbitzatzea\nA1: Bai, guk zuzendutako fabrika profesionala gara, Shenzhen hirian dago, Guangdong probintzia Txinan. Gainera, 10 urtez fabrikazio esperientzia dugu.\nA2: Komertzializazioan espezializatuta gaude led pista argia, panel argia, led banda eta led linearc bezala; Kanpoko argiztapena led farola, led farol etc.\nA4: 3-5 urteko bermea ematen dugu.\nLagina eskaera:% 100 ordaindu gabe 100% ordainduta.\nHot Tags: 35W led dimmable led bonbillak, fabrikatzaileak, fabrika, hornitzaileak, Txina, handizkako, pertsonalizatua, kalitate handiko, prezioen zerrenda, erosi online\n35w foku LED pista argia\n35W dimmable led pista argia\n35W bideko pista argiak\n10W bidezko argi argia\n15W led dimmable pista pista


ZURE AHALEGINAK ARGALDUKO ZAITU, EZ EZTITZAILEAK | Revista\n: ZURE AHALEGINAK ARGALDUKO ZAITU, EZ EZTITZAILEAK\n[1. or] ZURE AHALEGINAK ARGALDUKO ZAITU, EZ EZTITZAILEAK\n[2. or] Txarrak al dira hesteetarako?\nSubstantzia guztiak dira pozoitsuak, ez dago hala ez den bakar bat ere. Dosiak bereizten ditu pozoia eta erremedioa”. Halaxe esan zuen Parazeltsok orain dela hainbat mende, eta aipu hori aski egokia dela dirudi egungo eztitzaileentzat. Ohikoena izaten da pisua galtzeko erabiltzea, baina azken urteetan zalantzak sortu dira horien inguruan, eta ez dago argi eraginkorrak ote diren; are gehiago, hesteetako flora alda dezaketela aipatzen da.\nOsasunean izan ditzaketen ondorio horien inguruko eztabaida mahai gainean dela, ikertzaileek bi erantzun eman dituzte. Lehenbizikoak esaten du dosiaren araberakoak izaten direla ondorio horietako asko, eta bigarrenak, berriz, ustezko ondorio horietako batzuen inguruan ez dagoela ebidentzia zientifikorik eta, hortaz, jarraitu egin behar dela ikertzen. Azken erantzun horrek, dena den, ezinegona eragiten du sarri askotan. Izan ere, erantzun argiak bilatzen ditugu, “bai” edo “ez” entzun nahi dugu.\nIkertzaileek ez badezakete datu erabatekorik eman, kontsumitzaileek nola jakin dezakete ez direla ari hartzen eragin toxiko bat ekar dezakeen produktuak? “Eztitzaile ez-elikagarriak seguruak eta ongi toleratzeko modukoak dira”, ziurtatu du Angel Gil-ek, zeina Biokimikako eta Biologia Molekularreko katedraduna den Granadako Unibertsitatean. Azukrearen ordez erabiltzen ditugu eztitzaile horiek, baina etxeko erabilera da gutxienekoa; elikagaien industriak, izan ere, modu masiboan darabiltza.\nUste baino leku handiagoa hartzen dute erosketa saskian: oinarrizko elikagaiak egiteko erabiltzen dituzte, adibidez ogia, eta prozesatuta dauden hainbat eta hainbat produktutan ere badaude, adibidez freskagarri eta marmeladetan, saltsetan, plater prestatuetan, opiletan…\nArazoa hauxe da, nutrizionisten esanetan: oraingoz ez dakigula eztitzaileen kontsumo modua eta azukrearena antzekoak ote diren; hau da, azukrea bezala, eztitzaileak ere komeni baino gehiago hartzen ote ditugun. Gehigarri horietako batzuek, nahiz eta besterik uste izan, kaloriak izaten dituzte. Ezarritako mugen gainetik hartuz gero, eragin toxikoak izateaz gain, porroterako bidean jar ditzakete pisua galtzeko estrategia batzuk, zehazki honako gomendio honetan oinarritzen direnak: “Azukrearen ordez, erabil itzazu eztitzaileak”.\nAzterketa asko egin da azukrearen ordezkoen erabilerak argaltzeko garaian nolako eraginkortasuna duen ikusteko. 2018. urtearen bukaeran, gisa horretako 56 azterlanen inguruko berrikusketa bat egin zen, eta ondoriek titular deigarriak ekarri zituzten komunikabideetara: “Eztitzaileak ez dira eraginkorrak pisua galtzeko” edo “Eztitzaileak ez dira hain aukera osasungarriak azukrea ordezkatzeko”. Dena den, British Medical Journal aldizkarian agertu zen meta-analisia askoz ere zehatzagoa zen eta ñabardura gehiago zituen (medikuntzaren arloan, ereduzko aldizkaria da mundu mailan).\n“Baliteke epe motzean eraginen bat izatea pisuan, baina ez dugu kalitatezko daturik epe luzean ere hala dela esateko”, adierazi zuen Joeri J. Meerpohl-ek, Medikuntzako Ebidentziaren Institutuko ikertzaileak (Friburgoko Unibertsitatean dago, Alemanian) eta ikerketaren egile nagusietakoak. Eta zera erantsi zuen: “Froga sendorik ere ez dugu, halaber, osasunean kalte aipagarriak egiten dituztela esateko”. Ebidentzia zientifikoak neurtzeko garaian, meta-analisiak izaten dira maila handieneko azterlanak (bost maila ditu sailkapen horrek).\nAzukre gehiegi hartzeko joerak, beste arrazoi batzuekin batean, izugarri handitu ditu gehiegizko pisuaren tasak, baina joera horren atzean, badago gizakiaren eboluzioari lotutako arrazoi bat ere. “Ikuspuntu neurologikotik, energia hartzearen pareko interpretazioa ematen diogu. Hori dela eta, giza espezieak gure dastamenean oinarrizkoa den elementutzat garatu du gozoa”, azaldu du Angel Gilek. Ezaugarri horrek bizirik irauten lagundu zigun orain baino energia gehiago gastatzen genuen garaian, baina orain gure kontra etorri da. Herrialde askotan, azukre kontsumoaren zifrek gainditu egiten dute kopuru gomendatua. Espainian, adibidez, %17 ingurukoa da datua, eta OMEk ezarritako mugaren gainetik dabil (%10ekoa da).\nJoan hurrengo orrialdera Txarrak al dira hesteetarako? »